Mənəvi sərvətimiz - “Uşaq İnternet Portalının yaradılması” layihəsinin yekun prezentasiyası\nAzərbaycanda ilk Uşaq Portalının yekun prezentasiyasını keçirən “ELS” Müstəqil Araşdırmalar Mərkəzinin rəhbəri İradə Yaqubova sentyabrın 15-dən - dekabrın 15-nə kimi layihə ilə bağlı görülən işlər barədə ətraflı məlumat verdi. Bu müddətdə böyüyən nəslin mədəni-mənəvi tərbiyələndirilməsi üçün zəruri olan məlumat bazası yaradılmışdır. Bu günə educult.az ünvanında yerləşən Portalın Azərbaycan dilində səhifəsi tərtib edilmişdir. Burada Azərbaycanla bağlı tarixi, coğrafi, sosial-iqtisadi, institusional və digər məlumatlar, uşaq və gənclərə aid qanunvericilik bazası, uşaqların mədəni inkişafı üçün yaradılmış şərait barədə də geniş informasiya yerləşdirilmişdir. Ölkəmizdə fəaliyyətdə olan uşaq yaradıcılıq kollektivləri barəsində hərtərəfli informasiyanın yerləşdirilməsinin məqsədi cəmiyyət üzvlərini, xüsusən də valideynləri uşaqların mədəni inkişafı üçün mövcud imkanlar barədə məlumatlandırmaqdır.\nİradə Yaqubova ELS-ın əməkdaşları və könüllüləri ilə yanaşı portalın yaradılmasında tanınmış incəsənət xadimləri və mütəxəssislərin iştirak etdiklərini vurğuladı. «Layihə dekabrın 15-də başa çatsa da, Portaldakı məlumatların zənginləşdirilməsi və Azərbaycanda uşaq və yeniyetmələrin mədəni inkişafı üçün yaradılmış imkanların müasir elektron texnologiyalar vasitəsi ilə dünya ictimaiyyətinə təqdim etmək məqsədi ilə xarici dillərdə səhifələrin açılması istiqamətində işlər davam etdiriləcək”, - deyə layihə rəhbəri qeyd etdi.\nOxunub 1646 dəfə\nDaha çox bu kateqoriyadan: « İlk dəfə olaraq “Bənövşə” uşaq xorunun ifasında Azərbaycan Himni səsləndirildi\tUşaq İnternet Portalının ilkin versiyasının ictimai müzakirəsi »


İlham Əliyev: “Ermənistan danışıqlar prosesini əngəlləyir” » Reyting.az\nİlham Əliyev: “Ermənistan danışıqlar prosesini əngəlləyir”\nTarix: 14-03-2019 20:29 | Bölmə: Slayd\nReyting.az-ın məlumatına görə, bunu Azərbaycan Respublikasının Prezidenti İlham Əliyev VII Qlobal Bakı Forumunun açılış mərasimində çıxışı zamanı deyib.\nDövlət başçısı bildirib ki, regional təhlükəsizlikdən söhbət açarkən, Ermənistanla Azərbaycan arasındakı münaqişədən danışmalıyıq: “Azərbaycanın beynəlxalq səviyyədə tanınmış ərazilərinin 20 faizinin Ermənistan tərəfindən işğalı davam edir. Bu işğal nəticəsində Azərbaycanın tarixi hissəsi olan Dağlıq Qarabağ və ölkəmizin digər 7 rayonu işğal altındadır, bir milyondan çox qaçqın və məcburi köçkün işğaldan əziyyət çəkir. Xalqımız etnik təmizləməyə məruz qalıb. İşğal olunmuş ərazilərdəki bütün tarixi abidələrimiz Ermənistan silahlı qüvvələri tərəfindən dağıdılıb və bu, işğal olunmuş ərazilərə iki dəfə faktaraşdırıcı missiya göndərmiş ATƏT-in hesabatında öz əksini tapıb. Azərbaycan torpaqlarının işğalı beynəlxalq hüququn, əsas beynəlxalq təşkilatların müvafiq qətnamələrinin və qərarlarının kobud şəkildə pozulmasıdır. BMT Təhlükəsizlik Şurası Ermənistan qoşunlarının ərazilərimizdən dərhal və qeyd-şərtsiz çıxarılmasını tələb edən 4 qətnamə qəbul edib və onlar Ermənistan tərəfindən yerinə yetirilmir. BMT Baş Assambleyası, ATƏT, İslam Əməkdaşlıq Təşkilatı, Avropa Parlamenti, Qoşulmama Hərəkatı və digər təşkilatlar oxşar qətnamə və qərarlar qəbul ediblər. Onlar beynəlxalq hüquqa, ədalətə əsaslanır və münaqişənin sülh yolu ilə həlli üçün hüquqi baza yaradır. Status-kvo qəbuledilməzdir. Danışıqları təşkil etmək üçün mandata sahib olan ATƏT-in Minsk qrupu ölkələrinin prezidentləri dəfələrlə bəyan ediblər ki, status-kvo qəbuledilməzdir və biz bunu tam dəstəkləyirik. Status-kvo dəyişməlidir və bunu etmək üçün Ermənistan öz qoşunlarını Azərbaycanın işğal edilmiş ərazilərindən çıxarmağa başlamalı, qaçqın və məcburi köçkünlərə öz evlərinə qayıtmağa imkan yaratmalıdır. Ermənistan hökuməti danışıqların formatını dəyişmək üçün cəhdlər edib və biz hələ də bu cəhdləri görürük. Bu, tamamilə qəbuledilməz və qeyri-effektivdir. Biz bunu danışıqlar prosesini əngəlləmək cəhdi hesab edirik. Bu cür düşünən tək biz deyilik. Şadıq ki, beynəlxalq təşkilatlar bu fikri paylaşır. Bir qədər əvvəl ATƏT-in Minsk qrupunun həmsədrləri bəyanat yaydılar və faktiki olaraq Ermənistana açıq mesaj göndərdilər ki, onların danışıqlar formatını dəyişdirmək cəhdləri qəbuledilməzdir. Ondan bir neçə gün əvvəl Avropa İttifaqının yüksək rütbəli rəsmiləri eyni bəyanatla çıxış etdilər. Danışıqlar formatı uzun illər ərzində işlənib hazırlanıb və onu dəyişmək üçün birtərəfli qaydada edilən istənilən cəhd danışıqlar prosesini əngəlləmək cəhdi kimi qiymətləndirilir və bütün məsuliyyət bunu etməyə çalışan tərəfin üzərinə düşür. Bu səbəbdən, birincisi, danışıqlar formatı dəyişdirilə bilməz və ikincisi, danışıqlar nəticəyönümlü olmalıdır, sadəcə, danışıqlar xatirinə olmamalıdır. Azərbaycan bu prosesi davam etdirməyə hazırdır və danışıqların nəticəsi olaraq bizim ərazi bütövlüyümüz bərpa edilməlidir”.\nİ. Əliyev deyib ki, ərazi bütövlüyü beynəlxalq hüququn fundamental prinsipidir: “Ərazi bütövlüyü ilə öz müqəddəratını təyinetmə arasındakı balans BMT-nin Nizamnaməsində, Helsinki Yekun Aktında çox aydın şəkildə izah olunub. Öz müqəddəratını təyinetmə ölkələrin ərazi bütövlüyünü pozmamalıdır. Ona görə də, münaqişə beynəlxalq hüququn normalarına, BMT Təhlükəsizlik Şurasının müvafiq qətnamələrinə əsasən və Azərbaycanın ərazi bütövlüyü çərçivəsində həll edilməlidir".скачать dle 10.5фильмы бесплатно


Qadınları fahişeliye celb eden şexse 4 İL HƏBS - Azadliq Xeber\nQadınları fahişəliyə cəlb edən şəxsə 4 İL HƏBS\n01.03.2016 / 17:03 xeber –\nBu gün Bakı Ağır Cinayətlər Məhkəməsində qadınları fahişəliyə cəlb etməkdə təqsirləndirilən Sima Ramazanzadənin cinayət işi üzrə məhkəmə prosesi yekunlaşıb.\nLent.az-ın məlumatına görə, hakim Mayıl Bayramovun sədrliyi ilə keçirilən prosesdə təqsirləndirilən şəxsə hökm oxunub. Hakimlər kollegiyasının hökmü ilə Sima Ramazanzadə 4 il müddətinə azadlıqdan məhrum edilib.\nQeyd edək ki, Sima Ramazanzadə Cinayət Məcəlləsinin 144-1-ci (insan alveri) maddəsi ilə ittiham edilib. O, Daxili İşlər Nazirliyinin İnsan Alveri ilə qarşı Mübarizə İdarəsinin əməkdaşları tərəfindən saxlanılıb.


Orta aylıq əməkhaqqı 490 manat oldu\n18:18 11 Noyabr 2016\nBu ilin yanvar-sentyabr aylarında ölkə iqtisadiyyatında muzdla çalışan işçilərin orta aylıq nominal əmək haqqı əvvəlki ilin müvafiq dövrünə nisbətən 6,4 faiz artaraq, 490,5 manat olub.\nPublika.az Dövlət Statistika Komitəsinə istinadən xəbər verir ki, iqtisadiyyatın mədənçıxarma sənayesi, maliyyə və sığorta fəaliyyəti, peşə, elmi və texniki fəaliyyət, tikinti, eləcə də informasiya və rabitə sahələrində orta aylıq nominal əmək haqqı daha yüksək olub.\nOktyabrın 1-i vəziyyətinə ölkə iqtisadiyyatında muzdla çalışan işçilərin sayı 1 milyon 516,4 min nəfər olub. Onlardan 886,7 min nəfəri iqtisadiyyatın dövlət sektorunda, 629,7 min nəfəri isə qeyri-dövlət sektorunda fəaliyyət göstərib.\nMuzdla işləyənlərin 22,0 faizi təhsil, 18,9 faizi ticarət; nəqliyyat vasitələrinin təmiri, 12,9 faizi sənaye, 8,8 faizi əhaliyə səhiyyə və sosial xidmətlərin göstərilməsi, 7,1 faizi dövlət idarəetməsi və müdafiə; sosial təminat, 6,5 faizi tikinti, 4,6 faizi nəqliyyat və anbar təsərrüfatı, 3,7 faizi peşə, elmi və texniki fəaliyyət, 3,1 faizi kənd təsərrüfatı, meşə təsərrüfatı və balıqçılıq, 1,7 faizi maliyyə və sığorta fəaliyyəti, 10,7 faizi isə iqtisadiyyatın digər sahələrində məşğul olublar.


“Nar” eşitmə məhdudiyyətli insanları tibbi-gigiyenik vasitələrlə təmin edib » Obyektiv.info\nKoronavirus (COVID-19) infeksiyasının geniş yayılmasının qarşısını almaq məqsədilə aparılan mübarizə tədbirləri çərçivəsində “Nar” fiziki məhdudiyyətli insanları diqqətdən kənarda saxlamayıb.\nKorporativ sosial məsuliyyət strategiyası çərçivəsində mobil operator eşitmə və nitq məhdudiyyətli insanlara dəstək olub. Belə ki, “Nar” eşitmə və nitq məhdudiyyəti olan şəxsləri koronavirusdan qorumaq məqsədilə maska və dezinfeksiyaedici vasitələrlə təmin edib. “Karlara Dəstək” İctimai Birliyinin dəstəyi ilə reallaşan layihə çərçivəsində 1500-dək eşitmə və nitq məhdudiyyətli şəxsə qoruyucu vasitələr paylanıb.\n“Nar” koronavirus (COVID-19) infeksiyasının ölkə ərazisində yayılmasının qarşısını almaq məqsədilə bir sıra mühüm sosial layihələrdə fəal iştirak etməkdədir. “Nar”ın korporativ sosial məsuliyyət layihələri haqqında ətraflı məlumatı nar.az səhifəsindən əldə etmək olar.\nQeyd edək ki, “Azerfon” şirkəti (“Nar” ticarət nişanı) 2007-ci il martın 21-də fəaliyyətə başlayaraq qısa müddətdə Azərbaycanda telekommunikasiya və mobil rabitə sahəsinin aparıcı şirkətlərindən birinə çevrilib. “Nar” ticarət nişanı Azərbaycanın zəngin mədəni və tarixi irsinin çağdaş həyatla bağlılığının rəmzi olaraq seçilib. “Nar” ölkədə ilk dəfə olaraq 3G texnologiyasını təqdim edib və geniş 4G şəbəkəsini abunəçilərinin istifadəsinə verib. “Nar” şəbəkəsi hazırda ölkə ərazisinin 93 faizini (işğal olunmuş ərazilər istisna olmaqla) əhatə edir və 8700-dən artıq baza stansiyası ilə 2,3 milyondan çox abunəçiyə yüksəkkeyfiyyətli xidmət göstərir.


Müstəqillik xalqımızın böyük - tarixi nailiyyəti və milli sərvətidir\n“Qarabağ-E.R” MMC-nin baş direktoru, Əməkdar mühəndis,\nİstiqlaliyyət günümüzün ölkəmizdə hər il təntənəli şəkildə bayram edilməsi Azərbaycanın dövlət müstəqilliyinin möhkəm təməllər üzərində qurulduğunu və əbədi olduğunu bir daha sübut edir. 1991-ci il oktyabrın 18-də Azərbaycan özünün dövlət müstəqilliyini bərpa etdi. Həmin gün respublika parlamenti - Ali Sovet “Azərbaycan Respublikasının dövlət müstəqilliyi haqqında Konstitusiya Aktı”nı qəbul etdi. Azərbaycan xalqı illər uzunu istiqlal ideyasını özündə yaşatmışdı. 1918-1920-ci illərdəki Xalq Cümhuriyyəti bu ideyanın gerçəkləşdiyi qısa, amma tarixi əhəmiyyətli zaman kəsiyi idi.\nSovet rejimi də Azərbaycan xalqının müstəqillik arzularını tamamilə tükəndirə bilməmişdi. Azərbaycanın dövlət müstəqilliyi yolunda mücadiləsi faktiki olaraq 1988-ci ilin xalq hərəkatı ilə başlansa da, bu istiqamətdə həlledici proseslər 1990-1991-ci illərdə cərəyan etdi. Qanlı Yanvar hadisələrindən sonra xalqı ilə bir olmaq, onun azadlıq və suverenlik arzularının gerçəkləşməsində iştirak etmək istəyən Heydər Əliyev Moskvadan Azərbaycana qayıtmışdı. O, Azərbaycan SSR Ali Sovetinə və Naxçıvan Ali Məclisinə deputat seçilmişdi.\nHeydər Əliyevin sədrliyi ilə 1990-cı il noyabrın 17-də Naxçıvan Ali Məclisinin iclasında muxtar respublikanın adından “sovet sosialist” sözlərinin götürülməsi, Azərbaycan Xalq Cümhuriyyətinin üçrəngli, aypara və səkkizguşəli ulduz nişanlı bayrağının dövlət bayrağı kimi qəbul edilməsi və bu barədə Azərbaycan parlamenti qarşısında qanunvericilik təşəbbüsü qaydasında məsələ qaldırılması haqqında tarixi qərarlar qəbul edildi. Naxçıvanda həyata keçirilən demokratik tədbirlər bütün Azərbaycana nümunə olmuşdu. 1991-ci il fevralın 5-də Azərbaycan SSR Ali Sovetinin sessiyası demokratik qüvvələrin tələbi ilə bir sıra tarixi qərarlar qəbul etdi. Dövlətin adı dəyişdirilərək “Azərbaycan Respublikası” adlandırıldı, Azərbaycan Xalq Cümhuriyyətinin bayrağı dövlət bayrağı kimi təsdiq olundu.\nHeydər Əliyev imperiyanın qorunub saxlanmasına çalışan qüvvələrə, ilk növbədə Kommunist Partiyasına və sovet dövlətinə etirazını bildirdi. 1991-ci il iyulun 19-da Kommunist Partiyası sıralarını tərk edən Heydər Əliyev Azərbaycanın rəhbərliyini xalqın haqlı tələblərinə biganə qalmayaraq Kommunist Partiyasının totalitar idarəçiliyinə son qoymağa çağırdı.\n1991-ci il avqustun 26-dan Naxçıvan Muxtar Respublikası ərazisində Azərbaycan Kommunist Partiyasının fəaliyyəti dayandırıldı, onun bütün strukturları ləğv edildi. Ali Sovetin xalqın tələbi ilə çağırılmış növbədənkənar sessiyası 1991-ci il avqustun 30-da Azərbaycan Respublikasının dövlət müstəqilliyini bərpa etmək haqqında bəyannamə qəbul etdi. Bəyanatda Azərbaycan Respublikasının dövlət müstəqilliyinin BMT-nin nizamnaməsində, digər beynəlxalq hüquq paktlarında və konvensiyalarda təsbit edilmiş prinsiplərə müvafiq surətdə tanınması üçün dünya dövlətlərinə çağırış da yer almışdı. Ali Sovetin 1991-ci il 30 avqust tarixli iclasında bəyanatla yanaşı, “Azərbaycan Respublikasının dövlət müstəqilliyini bərpa etmək haqqında” Konstitusiya Aktının layihəsini iki həftə müddətində hazırlamaq barədə qərar qəbul edildi. Lakin respublika rəhbərliyi bu prosesi iki aya yaxın ləngitdi. Bu müddət ərzində SSRİ-nin əksər müttəfiq respublikaları, o cümlədən Gürcüstan, Moldova, Qırğızıstan, Özbəkistan, Tacikistan dövlət müstəqilliyi haqqında Konstitusiya aktı və ya Qanun qəbul etdilər. Nəhayət, 1991-ci il oktyabrın 18-də Ali Sovetin sessiyasında tarixi sənəd qəbul edildi. Səsvermədə Ali Sovetin 360 deputatından 258-si iştirak etmişdi. Adbaad səsvermədə “Dövlət müstəqilliyi haqqında Konstitusiya Aktı” yekdilliklə qəbul olundu.\nAzərbaycanın dövlət müstəqilliyini birinci olaraq qardaş Türkiyə Cümhuriyyəti tanıdı. Dekabrın 3-də Ali Sovet Azərbaycan Respublikasının dövlət müstəqilliyinin tanınması xahişi ilə BMT-yə və dünya dövlətlərinə müraciət etdi. Dekabrın 8-də Belovejskdə SSRİ-nin fəaliyyətinə xitam veriləndən sonra beynəlxalq təşkilatlar və dünya dövlətləri digər müttəfiq respublikalar kimi Azərbaycanın da müstəqilliyini tanımağa başladılar. Dekabrın 11-də müstəqilliyimizi tanıyan 2-ci ölkə isə Rumıniya oldu. Dekabrın 13-də Pakistan analoji bəyanat verdi. Nəhayət, dekabrın 29-da Konstitusiya Aktı ümumxalq səsverməsinə çıxarıldı və 95 faiz seçicinin iştirak etdiyi referendum müstəqillik aktını rəsmiləşdirdi. Beləliklə, Azərbaycan Respublikası 1992-ci ilə müstəqil dövlət kimi qədəm qoydu. Azərbaycan Xarici İşlər Nazirliyinin 1992-ci ilin yanvarında yaydığı məlumata görə dünyanın 50 dövləti Azərbaycan Respublikasını rəsmən tanımışdı. İrəlidə müstəqilliyin mürəkkəb, keşməkeşli illəri dururdu...\nAzərbaycan özünün müstəqilliyinin ilk illərindən yeni geosiyasi vəziyyətin diktə etdiyi ciddi siyasi, iqtisadi, sosial və idarəçilik problemləri ilə qarşılaşmalı oldu. Ermənistanın hərbi təcavüzünün nəticəsi kimi ortaya çıxan Dağlıq Qarabağ problemi və iqtisadi tənəzzül, hüquqi qeyri-müəyyənlik, siyasi təlatümlər, zorakılıqlarla müşayiət olunan hakimiyyət ambisiyaları dövlət həyatını, cəmiyyəti idarəolunmaz vəziyyətə gətirmişdi.\n1993-cü ilə qədər Azərbaycanın bir dövlət kimi mövcudluğu şübhə altına düşmüşdü. Özbaşınalıq şəraiti yaranmışdı, problemlər baş alıb gedirdi, həmin problemləri aradan qaldıra biləcək yeganə qüvvə isə yalnız Heydər Əliyev şəxsiyyəti ola bilərdi. Ölkəni görünməmiş bəlalardan xilas etmək üçün lazım olan enerji, müdriklik yalnız bu nadir insanda var idi, ümidlər yalnız ona idi. Çünki hələ 1969-cu ildə hakimiyyətə gələndən sonra Heydər Əliyevin necə böyük işlər gördüyünün şahidi idi.\nXalq ayağa qalxdı və əldən getməkdə olan müstəqilliyin nicatını ancaq böyük şəxsiyyət və siyasətçi Heydər Əlirza oğlu Əliyevdə görərək onu təkidlə Bakıya dəvət etdi. Xalqın çağırışına heç vaxt biganə qalmayan ulu öndərimiz 1993-cü il iyunun 9-da Naxçıvandan Bakıya gəldi, iyunun 15-də Azərbaycan Respublikası Milli Məclisinin sessiyasında Ali Sovetin sədri seçildi.\nHeydər Əliyev Milli Məclisin 15 iyun 1993-cü il tarixli iclasında ölkə parlamentinə sədr seçilərkən xalq qarşısında bəyan etdi: “Azərbaycan xalqının tarixi nailiyyəti olan Azərbaycan Respublikasının dövlət müstəqilliyini qorumağı, möhkəmləndirməyi, inkişaf etdirməyi özüm üçün ən əsas vəzifələrdən biri hesab edirəm... Нeç kəsin şübhəsi olmasın ki, ömrümün bundan sonrakı hissəsini harada olursa-olsun, yalnız və yalnız Azərbaycan Respublikasının müstəqil dövlət kimi inkişaf etdirilməsinə həsr edəcəyəm...”. Belə bir çətin məqamda yalnız Heydər Əliyev yeganə düzgün qərar verməyə qadir idi.\nHeydər Əliyevin həyata keçirdiyi təxirəsalınmaz tədbirlərin nəticəsi kimi bir tərəfdən milli ordunun formalaşması, torpaqlarımızın müdafiə olunması ilə bağlı mühüm addımlar atıldı, digər tərəfdən, cəbhə xəttində vəziyyəti sabitləşdirmək üçün bütün siyasi və diplomatik vasitələr işə salındı, nəhayət 1994-cü ilin mayında atəşkəs əldə edildi. Cəmiyyət dərin böhrandan çıxmaq, cəmiyyət həyatının bütün sahələrində köklü islahatlara başlamaq, davamlı inkişaf yoluna çıxmaq üçün müqəddəm şərtlər yarandı.\nŞübhəsiz yeni müstəqil dövlətin həyatında ən əlamətdar hadisələrdən biri 1994-cü ilin sentyabrında xarici neft şirkətlərinin iştirakı ilə ilk neft müqaviləsinin - “Əsrin müqaviləsi”nin imzalanması idi. Azərbaycan iri regional qüvvələrin ciddi təzyiqləri ilə üzləşdi. Həmin qüvvələr müqavilənin reallaşması, eləcə də sonralar Bakı-Tbilisi-Ceyhan neft kəmərinin inşasının qarşısını almaq üçün hər vasitədən istifadə etdilər. Amma Heydər Əliyevin rəhbərlik etdiyi Azərbaycan dövləti bu maneələri məharətlə aradan qaldırdı və nəticə etibarilə Xəzər hövzəsində gərginliyə son qoyuldu, əməkdaşlıq mühiti yarandı. Milli iqtisadiyyatın lokomotivi olan neft sənayesi müstəqil ölkə üçün böyük perspektivlər vəd edirdi. Heydər Əliyevin müəllifi olduğu milli neft strategiyası sonrakı illərdə böyük uğurla həyata keçirildi və bütövlükdə iqtisadiyyatın dirçəlməsinə, ölkənin müstəqilliyinin möhkəmlənməsinə, dünya iqtisadiyyatına inteqrasiyasına, dövlətin beynəlxalq aləmdə, ilk növbədə Avropada nüfuzunu artırmasına şərait yaratdı.\nƏsası ümummilli lider Heydər Əliyev tərəfindən qoyulmuş siyasi və iqtisadi strategiyanın Prezident İlham Əliyev tərəfindən uğurla davam etdirilməsi Azərbaycanın beynəlxalq aləmə inteqrasiyasını daha da sürətləndirib, ölkəmizin iqtisadi qüdrətini, gücünü artırıb. Ölkə rəhbərinin həyata keçirdiyi sosial-iqtisadi strategiya Azərbaycanı dünyanın ən dinamik inkişaf edən dövlətləri sırasına çıxarmışdır.\nÖtən on beş il ərzində infrastrukturun yenidən qurulması və inkişafı, əhalinin sosial vəziyyətinin daha da yaxşılaşdırılması istiqamətində mühüm əhəmiyyətli tədbirlər həyata keçirilmişdir. Bu, Azərbaycanın öz iqtisadiyyatını sadəcə neft amili üzərində qurmadığını, əldə olunmuş uğurlu nəticələrdə qeyri-neft sektorunun da mühüm paya malik olduğunu təsdiqləmişdir. İqtisadiyyatın şaxələndirilməsi, sahibkarlığın inkişafı, investisiya mühitinin daha da yaxşılaşdırılması nəticəsində ölkəmizdə qeyri-neft sektorunun dinamik inkişafı davam etmişdir.\nYeni keyfiyyət mərhələsinə qədəm qoymuş və özündə modernləşdirmə və rifah amillərini birləşdirən Azərbaycanın inkişafı nüfuzlu beynəlxalq təşkilatlar tərəfindən də yüksək qiymətləndirilir. İyirmi yeddi il müstəqillik yolunda inamla, qətiyyətlə irəliləyən ölkəmiz artıq dünyanın inkişaf etmiş dövlətləri sırasına qoşulub. SSRİ-nin süqutundan sonra müstəqillik əldə etmiş müttəfiq respublikalarla müqayisədə Azərbaycan sürətli inkişaf edib, bəzi sahələr üzrə təkcə regionda deyil, dünyada öncül yerlərdədir. Bu uğurlar ildən-ilə daha da artıb, əhəmiyyətli islahatlar aparılıb və ölkəmiz iqtisadiyyatın inkişaf tempinə görə dünyada lider dövlətə çevrilib.\nSon 15 ildə ulu öndər Heydər Əliyevin parlaq ideyaları Azərbaycanın mayakı olub və xalqımızın, dövlətimizin yolunu işıqlandırıb. Bəhs olunan dövrdə ümummilli lider Heydər Əliyevin yolu ilə gedən respublikamız böyük uğurlara imza atıb, Azərbaycan xalqı təhlükəsizlik, sabitlik şəraitində yaşayıb. Bu 15 il ərzində dünyanın müxtəlif bölgələrində, o cümlədən də bizim bölgəmizdə, Avropada çox təhlükəli proseslər baş verib: qanlı toqquşmalar, müharibələr, vətəndaş müharibələri, dövlət çevrilişləri. Azərbaycanda isə xalqımız təhlükəsizlik şəraitində yaşayıb. Ölkəmizdə dövlət başçısının qətiyyəti sayəsində daxili risklərin hamısı aradan qaldırılıb, eyni zamanda, Azərbaycan xarici risklərdən də özünü qoruya bilib, bu gün də qoruyur və heç bir şübhə yoxdur ki, bundan sonra da qoruyacağıq. Sabitlik pozulanda xarici müdaxilə baş verir, ölkələr idarəolunmaz vəziyyətə düşür, qardaş qanı tökülür və ölkələrin gələcəyi böyük sual altına düşür. “Azərbaycanda sabitliyin təminatçısı Azərbaycan xalqıdır və bizim siyasətimizdir. Ona görə xalq-iqtidar birliyi bizim uğurlarımızın əsas şərtidir. Azərbaycan bu gün dünya miqyasında sabitlik məkanı, sabitlik adası kimi tanınır və bu, bizim böyük nailiyyətimizdir”, - deyə Prezident İlham Əliyev vurğulayıb.\nDemokratik dövlət quruculuğunu hədəfləyən və buna ölkə Prezidenti səviyyəsində böyük siyasi iradə göstərən Azərbaycanda ötən 15 il ərzində demokratik inkişaf çox sürətlə gedib, respublikamızda bütün azadlıqlar təmin edilib. Ölkəmizin demokratik inkişaf yoluna diqqət çəkən Prezident İlham Əliyev bildirib ki, demokratik inkişafla bağlı bizim siyasətimiz çox düzgün siyasətdir və bizim milli maraqlarımızı təmin edir: “Hesab edirəm ki, bu 15 il demokratik inkişaf baxımından çox uğurlu illər olmuşdur. Biz siyasi islahatları dərinləşdirərək bütün azadlıqları - söz azadlığını, mətbuat azadlığını, sərbəst toplaşma azadlığını, siyasi fəaliyyət azadlığını təmin etmişik. Təkcə onu demək kifayətdir ki, bu gün Azərbaycan vətəndaşlarının 80 faizi internet istifadəçiləridir və internet Azərbaycanda azaddır. Yəni demokratik inkişafla bağlı bizim siyasətimiz çox düzgün siyasətdir və bizim milli maraqlarımızı təmin edir”.\nOnu da vurğulamaq yerinə düşər ki, Azərbaycan demokratik inkişaf yolunu heç də kimə isə xoş gəlmək üçün seçməyib. Ölkəmiz demokratiyaya ona görə sadiqlik nümayiş etdirir ki, respublikada siyasi islahatlar daha da dərinləşsin, Azərbaycan xalqı həmişə öz taleyinin sahibi olsun, necə ki, bu gün Azərbaycan xalqı öz taleyinin sahibidir. Azərbaycan daha qüdrətli ölkəyə çevriləcək.\nBəhs olunan dövrdə bütün dünyada iqtisadi cəhətdən Azərbaycan kimi dinamik inkişaf edən ölkələrin sayı çox az olub. Son 15 il ərzində iqtisadiyyatımız 3,2 dəfə artıb ki, bu da dünyada ən yaxşı göstəricilərdən biri hesab olunur. Həyata keçirilən davamlı dəstək tədbirləri, aparılan məqsədyönlü islahatlar sayəsində qeyri-neft iqtisadiyyatımız 2,8 dəfə artıb. O cümlədən qeyri-neft ixracı 4,1 dəfə artıb. Bu gün Cənubi Qafqaz regionunun iqtisadiyyatının təxminən 70 faizi Azərbaycanın payına düşür.\nBu gün mübaliğəsiz demək olar ki, Heydər Əliyev siyasi kursundan kənarda Azərbaycan dövlətçiliyi yoxdur və ola da bilməz. Heydər Əliyevin şah əsəri olan Müstəqil Azərbaycanı qoruyub yaşatmaq isə hər bir Azərbaycan vətəndaşının borcudur. Göründüyü kimi, Heydər Əliyev ideyaları daim yaşayır və müstəqil Azərbaycan dövləti, xalqımız Prezident İlham Əliyevin rəhbərliyi ilə daha xoşbəxt gələcəyə doğru inamla gedir.


Nəşr edilib 26.09.2020 20:24\nDeyəsən Gəncə şəhərindəki Mircəlal Paşayev adına 39 saylı tam orta məktəbin direktoru cənab Nizami Rzayev həm olduqca təkəbbürlü,  həm pula “həris olması” ilə fərqlənən, həm də tənqidə dözümlülük nümayiş etdirməyi bacarmayan vəzifə sahiblərindədir.\nBelə ki, bu şəxsin rəhbərlik etdiyi təhsil müəssisəsi açıq-aşkar şəkildə “kolxoz bazarı”na çevrildiyindən, hazırda onun fəaliyyətinin tənqid olunması üçün ortada kifayət qədər əsaslar var. Məsələn, redaksiyamıza daxil olan məlumatlarda iddia olunur ki, Nizami Rzayev ötən illər ərzində 39 saylı tam orta məktəbin əldə etdiyi bütün uğurları öz adı ilə bağlamağa çalışır. Amma, o, o halın varlığını unudur ki, bu təhsil müəssisəsində əldə olunan uğurların əsas səbəbkarı, məhz şəhərdə repititorluq fəaliyyəti ilə məşğul olan şəxslərdirlər. Çünki, daxil olan məlumatlarda bildirilir ki, direktor Nizami Rzayev repititor yanına getmək istəyən yuxarı sinif şagirdlərindən yeni dərs ilindən yanvar ayına və yanvar ayından may ayına kimi 300-500 manat “haqq-hesab” alır və onların dərsdən yayınmalarına şərait də yaradır. Deməli, əldə olunan uğurların əsas səbəbkarı 39 saylı tam orta məktəbin rəhbəri deyil, məhz repititorluq fəaliyyəti ilə məşğul olan şəxslərin belə bir fəaliyyət növü ilə məşğul olmalarıdır.  Baxmayaraq ki, bu məktəb Nizami müəllimin vaxtında bir-iki dəfə “İlin məktəbi” adına layiq görülsə də, bir daha qeyd edək ki, bu kimi uğurlar yalnız repititorların hesabına əldə olunur.\n Amma, adı çəkilən bu şəxsə ibtidai siniflər üzrə Rəna müəllimənin, yuxarı siniflər üzrə isə Təranə müəllimə ilə bərabər, Alim müəllimin də “qara kassa”lıq etmələrini dilə gətirdikdə, o, heç bir halda belə bir məsuliyyəti üzərinə götürmür. Bundan əlavə, elə ki, ibtidai siniflərdə, yaxud da yuxarı siniflərdə çalışan müəllimlərdən bir kimsə rəhbərlik qarşısında haqlı tələbini ortaya qoyur, o halda çox keçmir ki, Nizami müəllimin “işarə verən barmağı” həmin şəxsə qarşı növbəti kompaniyanın başlamasına əsas olur. Digər tərəfdən, 39 saylı tam orta məktəbin rus sektorunda çalışan müəllimlər “toxunulmaz şəxs” statusu qazansalar da, nədənsə belə bir halın varlığı Azərbaycan sektorunda çalışanlara şamil olunmur. Buna da əsas, koronovirus (COVİD-19) pandemiyası səbəbindən bu ilin iyun ayında jurnalları təhvil verən və rus sektorunda çalışan müəllimlərdən hər birinin Nizami Rzayevə 100 AZN “şirinlik” vermələri olur. Belə bir “həssas münasibəti” Azərbaycan sektorunda çalışan müəllimlərdən görə bilmədiyi üçün, o, bu sektorda çalışanları dolayısı yollarla “gözümçıdıya salır” və jurnalları yoxlayarkən, həmin şəxslərə qarşı olduqca əsəbililik nümayiş etdirir. Diqqəti cəlb edən hallardan biri də, Elmar Vəliyev Gəncə ŞİH-nin başçısı olduğu vaxtlarda Nizami Rzayevin məktəb müəllimlərini qardaşının toyuna çağırması və məclisdə iştirak edən müəllimlərin toy şənliyinə 50 manat nəmər pulu yazdırmaları olur. Yəni, hansı müəllim 50 manat pul yazdırırsa, o halda o, işə çıxarkən direktorun “minbir sifət” göstərməsi ilə üz-üzə qalır. Düzdür, bunu direktor açıq-aşkar şəkildə etməsə də, dolayısı yollarla bu cür addımını atıb onları bezdirir.\n   Müəyyən iddialarda o da qeyd olunur ki, Elmar Vəliyev icra başçısı olduğu illər ərzində daim Nizami Rzayevin “bənövşə gülü çiçək açır”. Yəni, o, rəhbərlik etdiyi təqribən 150-180 nəfərdən ibarət olan müəllim kollektivinin hər bir üzvündən ayda 20-25 AZN, hətta elə hallar da olur ki, 50 AZN məbləğdə pul yığır və hər kəsə “bu Elmar Vəliyevin tapşırığıdır” deyirmiş. Bu ilin 3 mart günü məktəblər bağlanarkən Nizami Rzayev, bir daha aludə olduğu əməllərindən əl çəkmir. Yəni, çox keçmir ki, onun “pulyığan ştatı”nda saxladığı şəxslər müəllimlərə zəng edib “Aparın 15 manat pulları filankəsin evinə verin” deyirlər. Bu şəxsin idarəçiliyində daha çox müzakirə olunan məqamlardan biri də, məhz övladlarını 39 saylı tam orta məktəbdən çıxaran valideynlərdən, bəzi müəllimlərin əleyhinə sui-istifadə etməyə çalışması olur. Yəni, Nizami Rzayev valideyinləri birbaşa olmasa da, dolayısı yollarla təhdid etməyə çalışır və “Bəlkə müəllim sizdən pul istəyib, ona görə övladınızı məktəbdən çıxartmısınız” deməklə, bir növ intriqada olduğu bəzi müəllimləri şərləməyə çalışır. Söylənilənlərə görə, Nizami Rzayev pula elə bir formada “həris olan” bir şəxsdir ki, o, hansı ibtidai sinif ona pul veribsə həmin sinifi yuxarı mərtəbədə, hansı sinif verməyibsə həmin sinifi isə, aşağı mərtəbədə otaqla təmin etdirir. Bu cür ayrı-seçkilik də, məhz çoxsaylı valideyinlərin narazılıqla qarşıladığı hal olur. Bundan əlavə, Nizami Rzayevin doğma qardaşını və qardaşının həyat yoldaşını ştat cədvəli üzrə məktəbdə texniki işçi vəzifəsinə götürməsi, amma həmin şəxslərin heç bir halda işə gəlməmələri, bu gün kollektiv üzvlərinin daha çox narazılıqla qarşıladığı hallardandır.\n Bəzi iddialarda o da bildirilir ki, Nizami Rzayevin bu cür idarəçiliyi əksər müəllimləri təngə gətirdiyindən, bir müddət bundan öncə 39 saylı tam orta məktəbdə çalışan qocaman müəllimlərdən biri Gəncə ŞTŞ-nin müdiri cənab Anar Qədiamalıyevə şikayət etmək məcburiyyətində qalır. Onu da bildirək ki, Anar müəllim orta təhsilini bu məktəbdə başa vurduğundan, o, qocaman müəllimin şikayətini diqqətlə dinləyir və ona problemləri qaydaya salacağı yöndə vəd də verir. Daha çox düşündürücü hallardan biri də, keçirilən iclaslarda Nizami Rzayevin özünü “Prezident” elan etməsi olur. Yəni, o, “Mən bu məktəbin prezidentiyəm” deməkdən də, məhz ehtiyat etmir. Bütün bunlar da onu söyləməyə əsas verir ki, bu şəxs minbir hoqqalardan çıxsa da, rəhbərlik etdiyi təhsil müəssisəsini açıq-aşkar şəkildə “kolxoz bazarı”na çevrsə də, hələ ki, ona “qaşın üstə qara var” deyən yoxdur. Deməli, 39 saylı tam orta məktəbə rəhbərlik edən bu şəxsin Təhsil Nazirliyində elə bir “arxa-dayağı” var ki, bu gün ona bir kimsə öz təsirini göstərə bilmir.\n  Yada salaq ki, hələ bir neçə gün bundan öncə GundemXeber.Az saytında 39 saylı tam orta məktəbdə yaşanan biabırçılıqlar haqda “Gəncə təhsilinə “üzqaralığı gətirən” hansı məktəbin direktorudur?- ŞOK FAKT” və “Gəncədə “pulyığan ştatı”na rəhbərlik edən müəllimə hansı əməllərlə məşğuldur? –ŞOK FAKTLAR” başlıqlı məqalələr yayımlayıb, baş verənlərlə bağlı geniş ictimaiyyəti müəyyən qədər məlumatlandırmışdır. Belə bir başlıqlar adı altında məqalələr yayımlandıqdan sonra, sən demə Nizami Rzayev özünün “müdafiə qüdrəti”ni gücləndirmək qərarına gəlir, amma ilk andaca yalnışlığa yol verir. Yəni, bu şəxs “Azərbaycan” nəşriyyatında çalışanların, hətta geniş ictimaiyyət üzvlərindən bir kimsənin tanımadığı, heç bir halda qəbul etmədiyi, ictimai fikirin formalaşmasına cüzi təsir imkanı olmayan, bir sözlə məcbur olub adını hallandırdığımız Zirveyolu.info saytından yararlanmağa çalışır. Belə ki, üç-dörd gün bundan öncə adını hallandırmağı özümüzə rəva bilmədiyimiz bu saytda “Obyektivlik unudulmamalıdır” başlığı adı altında açıqlama yayımlanmış və təkadamlı redaksiyalardan olan sayt əməkdaşı, sanki qarşı tərəfin vəkili rolunda çıxış etmişdir. Bir anlığa diqqət yetirək ki, ictimai nüfuzu olmayan, bir kimsənin tanımadığı sayt əməkdaşı yayımladığı açıqlamada qeyd edir: “Çünki, məktəbimizin dövlətimiz tərəfindən hər bir təlabatı ödənilir və rəhbərliyimiz tərəfindən heç bir şəkildə başqa yerə mənimsənilmədən, məktəb və məktəblilərimizə sərf edilir”. Diqqət yetirmək lazımdır ki, görəsən nə vaxtdan Mircəlal Paşayev adına 39 saylı tam orta məktəb, adını hallandırmağı özümüzə rəva bilmədiyimiz bu saytın məktəbi hesab olunur? Digər tərəfdən, görəsən bir kimsənin tanımadığı bu sayt əməkdaşı gündəlik Nizami Rzayevlə bir yerdə olurmu ki, bu şəxsin rüşvət alıb-alması haqda dəqiq məlumata malik olur və utanmadan Gündəm Xəbər.Az saytının yazdıqlarını əsassız açıqlamalar hesab edir? Sayt əməkdaşı daha bir addımı ilə özünün naşılığını və savadsızlığını da ortaya qoyur. Yəni, o, onu da qeyd edir ki, “Biz’’Gündəm xəbər’’saytının və eləcədə vaxtıilə bu adla gündəlik çıxan qəzetin ‘’obyektivliyinə’’yaxşı bələdik. Bütün yazılmış qeyri-obyektivlik notları üzərində köklənən qəzet 10-15 dəfə müxtəlif məhkəmə iclaslarında müzakirə edilmiş yüksək məbləğdə cərimə edilmiş və iki ildir ki, qəzet öz fealiyyətini dayandırmalı olmuşdur”. Yayımladığı açıqlaması savadsız və qüsurlu olan sayt əməkdaşının diqqətinə onu çatdırmaq istəyirik ki, bir məsələ haqda dəqiq məlumatın yoxdursa, o halda sus! Çünki, çıxarılmış məhkəmə qərarının “Gündəm Xəbər” qəzetinəheç bir aidiyyatı yoxdur və qəzetin fəaliyyətinin dayandırılması haqda da,  ortada məhkəmə qərarı yoxdur. Əgər bununla bağlı əlinizdə hər hansı sənəd-sübut varsa, o halda bunu təsdiq etməyə çalışın. Düşünürük ki, bu cür addımları ilə özünün savadsızlığını və məlumatsızlığını təsdiq edən təkadamlı redaksiyanın əməkdaşı, məhz yazdıqlarımızdan nəticə çıxarmalı olacaq. Əslində, indiyə kimi belə bir redaksiyanın fəaliyyət göstərməsi haqda heç bir məlumata malik olmadığımızdan, biz bu mövzuya toxunmaq fikirində deyildik. Adının hallanmasını rəva bilmədiyimiz sayt əməkdaşının bu cür addımı, sanki qarışqanın şirə qarşı elan etdiyi müharibəyə bənzəyir. Düşünürük ki, təhsil naziri cənab Emin Əmrullayev bu cür çirkin addımların müəllifi olan direktor Nizami Rzayevə “dur” demək səlahiyyətinə malik vəzifə sahibi olduğundan, çox yaxın vaxtlarda ona “əlvida!” deyəcək.\nP.S. Hörmətli oxucular! Biz bundan sonra da Mircəlal Paşayev adına 39 saylı tam orta məktəbdə yaşananlarla bağlı araşdırmalarımızı davam etdirib, bir çox məqamlara, ələlxüsus 40 saylı Kəpəz ikinci (Gəncə) seçki dairəsidən millət vəkili olan Müşfiq Cəfərovun, yaxud da direktor Nizami Rzayevin adı çəkilən təhsil ocağında çalışan xanım müəllimələrdən biri ilə olan əlaqələrindən bəhs etməyə çalışacağıq. Odur ki, bizi izləyin ki, yazdıqlarımızdan xəbərdar ola biləsiniz.


Məşvərət Məclisinə üzv olmaq üçün müraciətlər olunub\nSiyasət 15 İyul 2006 11:50 (UTC+04:00)\nİqtidaryönlü partiyaların Məşvərət Məclisinin (MM) sıraları genişlənmək üzrədir. Bu barədə Trend ə Məşvərət Məclisinin sədri, Demokratik Azərbaycan Dünyası Partiyasının lideri Məmməd Əlizadə bildirib.\nM.Əlizadə qeyd edib ki, Azərbaycan Kəndli Partiyası, Vahid Azərbaycan Partiyası və Azərbaycan Xalq İttifaqı Partiyası quruma üzv olmaqla bağlı müraciət edib. Yaxın vaxtlarda Məşvərət Məclisi Sədrlər Şurasının toplantısında bu məsələnin müzakirəsi gözlənilir. M.Əlizadə onu da qeyd edib ki, qurumun əsasnaməsinə əlavə və dəyişikliklər də nəzərdə tutulub. Qurum bundan sonrakı fəaliyyətini yeni əsasnaməyə uyğun həyata keçirəcək.\nMəşvərət Məclisinin sədri onu da vurğulayıb ki, oktyabrın 6-da bələdiyyələrdə boş qalan yerlərə keçiriləcək təkrar seçkilərə hazırlıq işləri yekunlaşmaq üzrədir. Onu da qeyd edək ki, quruma daxil olan partiyalar təkrar bələdiyyə seçkilərində müstəqil şəkildə qatılsalar da, seçkilərlə bağlı məlumatlar mərkəzi qərargahda toplanılacaq.


🥇 ▷ Corsair Scimitar RGB Elite Mouse » ✅\nCorsair Scimitar RGB Elite, MMO və MOBA oyunları üçün xüsusi olaraq hazırlanmış Scimitar oyun siçanları üçündür.\n75 funt sterlinq qiyməti, bunu daha bahalı simli oyun siçanlarından biri halına gətirir, lakin 18,000 DPI sensoru və 17 proqramlaşdırıla bilən düymələri ilə yenə də ödəməyə dəyər bir qiymət ola bilər.\nƏlaqəli: Ən yaxşı oyun siçanı 2020\nCorsair Scimitar RGB Elite dizaynı – Düymələr çoxdur\nScimitar RGB Elite, Roccat Kain 200 AIMO-ya bənzər bir örtülmüş bir örtük idman edir, bu həm praktik, həm də olduqca rahat edir. Çox rəqibləri olan sərt plastik dizaynlarda böyük bir inkişafdır. Qeyd etmək lazımdır ki, RGB Elite, möhkəm bir tutuş təmin edən qəşəng konturlu bir siçandır.\nBu, sələfindən 25 q yüngül olmasına baxmayaraq 122g-də kifayət qədər ağır bir siçandır. Məsələn, Razer Viper Ultimate, yalnız 74 q ağırlığında və mübahisəli olaraq tez yanğın reaksiyaları üçün bir kənarına malikdir.\nSiçan 17 proqramlaşdırıla bilən düyməni təklif edir, onlardan 12-si sol tərəfdə oturur. Əvvəllər bu qədər səxavətli düymələri olan bir siçan istifadə etməyənlər əvvəlcə məyus ola bilərlər. Şükürlər olsun ki, vərdiş etmək bir neçə dəqiqədən çox çəkməyəcək. 12 yan düymələrin iki sütunu döyüş istiliyində tapmağı asanlaşdırmaq üçün toxumalıdır, bu əlbətdə xoş bir toxunuşdur.\nScimitar RGB Elite'nin sağ tərəfi daha ənənəvi hala gəlir, örtülmüş örtüyü olduqca xoş bir şəkildə əvəz edən rezinləşdirilmiş bir tutuş təklif edir.\nƏnənəvi sürüşmə çarxı və tıklayıcılarla yanaşı, yuxarıda DPI səviyyələri arasında dövrə vuran iki düyməni tapa bilərsiniz.\nDizaynla bağlı bir tənqidim, siçanın düzgün rahat olması üçün bəlkə də bir az çox olmasıdır. Ancaq bu, hamısını narahat edəcək bir şey deyil – əl ölçüsünə və fərdi üstünlüklərə aiddir.\nƏlaqədar: Ən yaxşı Oyun Klaviaturası 2020\nCorsair Scimitar RGB Elite performansı – Əfsanələr liqasında\nCorsair-in Scimitar RGB Elite, 18,000 DPI optik sensoruna malikdir. Maksimum həssaslıq bəziləri üçün çox ehtimal olunsa da, Scimitar RGB Elite sürətli irəliləyişdə mütləq cazibədar işləyir.\nBu MMO və MOBA oyunları (Dota kimi) üçün nəzərdə tutulduğu üçün 2 və ya Legends Of Legends) kimi CS: FPS adları üçün Scimitar RGB Elite-dən çox şey gözləməyin: GO və ya Battlefield – onun 122 q ağırlığı sürətlə atəşə mane olur. Scimitar RGB Elite FPS oyunları üçün siçan olmazdı, amma əlbəttə ki, 18,000 DPI sensoru ilə bir seçimdir.\nDota bəyənir 2 burada Scimitar RGB Elite həqiqətən üstündür. Yan tərəfdəki 12 proqramlaşdırıla bilən düymələr yaxınlıqda sonsuz birləşmə və rahatlıq təqdim edir. Mən şəxsən düymənin yerləşdirilməsini əvvəlcə getməkdə çətinlik çəkdim, lakin yığılmış Allen düyməsi, əlinizin mövqeyinə uyğunlaşmaq üçün düymə massivini daha irəli sürüşdürmək üçün kifayət qədər asanlaşdırır. Üstəlik, bəziləri düymələri çox kiçik tapsalar da, dörddən iki sütunda toxunma baş barmağınızın düzəlməsinə kömək edir.\nCorsair Scimitar RGB Elite proqramı – Çaşqın bacarıqlar\nCorsair proqramının quraşdırılması, çox yüklənmə ölçüsünə baxmayaraq tez və asandır. Ancaq bir dəfə olduğunuzda istifadə etmək daha sadə ola bilməz. Mükəmməl proqramlaşdırma qabiliyyəti və bəzi əla işıqlandırma seçimləri ilə sabitdir.\nProqramlaşdırma düymələrinin asanlığı, MMO başlıqları ilə istifadə üçün hazırlanmış siçanlar üçün əhəmiyyətli bir düzəliş və ya fasilə faktoru ola bilər və Corsair-in iCue proqramı bu vəzifəni həmişəkindən asanlaşdırdığını söyləməkdən məmnunam.\nQutudan kənar işıqlandırma həm xırtıldayan, həm də kəskindir, Razer'in Chroma işıqlandırmasını xatırladır. Scimitar RGB Elite loqotipdən sürüşmə təkərinə qədər dörd işıqlandırma zonası, həmçinin kabel tərəfindən barmaqlıq və soldakı düymələrin yanında bir pod var.\nHər hansı bir səth üçün Scimitar RGB Elite-ni kalibrləmək üçün bir seçim var, yalnız onun dəyərini artıran əlavə dəqiqlik təmin edir.\nƏlaqədar: Ən yaxşı oyun qulaqlıqlığı 2020\nCorsair Scimitar RGB Elite almalısınız?\nTipik oyun siçan xüsusiyyətlərinizə görə, Corsair Scimitar RGB Elite, ən yaxşı oyun siçanları ilə birlikdə, həssas bir optik 18000 DPI sensoru və tıklanmış bir yumruq üçün Omron açarları var. Ancaq ağır çəki və yüksək qiymət ilə bu FPS oyunu üçün tövsiyə edilmir.\nTamamilə proqramlaşdırıla bilən 17 düymə sayəsində Scimitar RGB Elite əvəzinə MOBA və MMO adları üçün idealdır ki, bu da güc və hücumların bir arsenalı ilə əlaqələndirməyinizi tələb edir. Bu oyun janrı üçün Corsair Scimitar RGB Elite keyfiyyəti rakibsizdir.\nYalnız sələfi – Corsair Scimitar Pro RGB – dəyərli alternativ kimi görünür. Biraz daha ucuz qiymətə satılır, lakin daha ağır dizayn və biraz daha az cavab verən sensorun kompromisi ilə gəlir. Ən son MOBA təcrübəsini istəyirsinizsə, Corsair Scimitar RGB Elite üçün ən yaxşısısınız.\nScimitar RGB Elite, 17 programlanabilir düymələri sayəsində MOBA və MMO oyunçuları üçün mütləq bir müalicə işləyir. Bundan əlavə, erqonomik dizayn onun rahat olmasını təmin edir və 18,000 DPI sensoru onu olduqca həssas edir.\n75 funt sterlinqdə çox bahalı simli oyun siçanıdır, lakin əgər siz Əfsanələr Liqasına sadiqsinizsə bu qiymətə asanlıqla dəyər.\nThe post Corsair Scimitar RGB Elite Mouse ilk etibarlı rəylərdə ortaya çıxdı.


Yol çökdü, avtobus çuxura düşüb partladı: 6 ölü, 16 yaralı – Dəhşətli qəzadan video\naccess_time14/01/2020 18:27 folder_openHadisə\n13 yanvar, 2020-ci ildə səhər saat 5.30-da Çinin Qinqay əyalətinin paytaxtı Xinin şəhərində dəhşətli qəza baş verib.\n“Sherg.az” “sciencesetavenir.fr”ə istinadən xəbər verir ki, içərisi sərnişinlərlə dolu nəhəng bir avtobus qəfil yaranan çuxura düşərək partlayıb və nəticədə 6 nəfər ölüb, 16 nəfər ağır xəsarətlər alıb.\nBu barədə Çinin ictimai telkevizyası CCTV-e məlumat yayıb. Hadisəyə yolun çökməsi və 80 kvadratmetr boşluğun yaranması səbəb olub. Buna dair videogörüntülər də yayılıb. Görüntülərdə bir avtobus dayanacağında insanların nəqliyyat vasitəsinin yerə çırpıldığı zaman çökən yoldan qaçdığı əks olunub.\nHadisə zamanı bir neçə nəfər yoxa çıxıb. Rəsmi “Sinhua” xəbər agentliyi yazır ki, 1000-dən çox şəxsi heyət və 30 nəqliyyat vasitəsinin iştirak etdiyi axtarış-xilasetmə əməliyyatı davam etdirilir. Fəlakətin səbəbləri ilə əlaqədar istintaq başladılıb.\nTəəssüf ki, Çində bu tip dramların yaşanması ilk deyil. 2018-ci ildə Çinin cənub-qərbindəki Dazu şəhərində çox sıx bir səkidə yol çöküb və avtobus çuxura düşüb, nəticədə dörd nəfər ölüb.2016-cı ildə yoldan keçən bir neçə adam Henan əyalətinin paytaxtı Zenqzu şəhərində bir küçədə qəfildən yaranan çuxura düşüb.\nAraşdırma nəticəsində məlum olub ki, bu çökmə yağış sularının çıxarılması üçün yolun altına basdırılmış borulardakı sızmalar səbəb olub. 2013-cü ildə ölkənin cənubundakı Şenzen şəhərində bir sənaye zonasında da yol çöküb, 5 nəfər ölüb.


İsa İbrahim Arslan\nI Dünya müharibəsinin sonu Osmanlı imperiyasının süqutunun əsasını qoydu. Antanta dövlətləri ilə bağlanmış Mudros sülhü ilə Osmanlı imperiyası rəsmən müharibədən çıxsa da, bu müqavilə nəinki ölkəni bəladan qurtarmadı, hətta onu daha da ağır duruma saldı. Müttəfiqlər müqavilənin imzalanmasından az bir müddət sonra Osmanlı imperiyasını aradan qaldırmağı qərara aldılar. Sultan VI Mehmet və onun hökuməti müttəfiqlərin əlində oyuncağa çevrildi. Barışıqdan sonrakı ilk altı ay ərzində İngiltərə öz qoşunlarını yeridib Anadolunun cənub-şərq hissəsini, Fransa ilə birlikdə Şərqi Frakiya və Qara dəniz boğazları zonasını işğal etdi. Həmçinin Ingilis hərbi qüvvələri bir neçə gün sonra Mudros müqaviləsinin 7-ci maddəsini əsas tutaraq Mosulu işğal etdi. Osmanlı dövlətində işğalçılara qarşı kəskin etiraz əhval-ruhiyyəsi gündən-günə dərinləşir və kəskinləşirdi. Belə bir mürəkkəb siyasi şəraitdə Mustafa Kamal 28 may 1919-cu ildə gizli bir yazı yayınlayaraq işğal altına alınmış torpaqları azad etmək, imperiyanı dağıdaraq bütün Türkiyəni parçalayıb bölüşdürmək istəyən qüvvələrə qarşı türk millətini birləşməyə və istiqlal mübarizəsinə çağırdı. Beləlkilə, Anadoluda xarici işğalçılara qarşı qurtuluş savaşı başladı. Bu qurtuluş savaşı dövründə qurulacaq Türkiyə Cumhuriyyətinin ərazisi, siyasi hüdudları olduqca vacib məsələlərdən biri idi. Bu məqsədlə 1920-ci ilin 28 yanvarında İstanbulda toplanan Osmanlı Məclisi (Meclisi Mebusan) Atatürkün rəhbərliyi ilə hazırlanmış Türk Qurtuluş savaşının “Siyasi manifesti”ni qəbul etdi. Osmanlı dövlətinin süqutundan sonra yaradılacaq Türk Dövlətinin siyasi xəritəsini müəyyən edən və Türkiyə Cumhuriyyətinin gələcək siyasi mövcudluğunun təminatı olan bu qərar tarixdə “Misak-ı Milli” (“Milli And”) adlanır.\nƏrzurum Konqresində Türkiyənin gələcəyini və torpaq bütünlüyünü müəyyən edən 10 maddədən ibarət “Bəyannamə” qəbul edildi. Bu “Bəyannamə”nin II maddəsində Osmanlı dövlətinin torpaq bütünlüyünün vacibliyi bir daha qeyd olunurdu: “ II maddə: Osmanlı vətəninin bütövlüyünün və müstəqilliyinin təmini, səltənət və xilafətin qorunması üçün milli qüvvələri əsas olaraq milli iradəyə hakim etmək vacibdir”. Ərzurum Konqresində qəbul edilən “Bəyannamə” Türkiyənin gələcəyi üçün əhəmiyyətli rəsmi sənəd olan “Misak-ı Milli” bəyannaməsinin hazırlanmasında hüquqi baza oldu.\n“Misak-ı Milli”-'nin ana xəttləri Ərzurum Konqresi (22 iyul - 7 avqust 1919) və Sivas Konqresində (4-11 Sentyabr 1919) müəyyən olunmuşdur.\nSivas Konqresinin tələbləri istiqamətində Osmanlı hökuməti 11 Sentyabrda ümumi seçki qərarı aldı. Noyabr ayında keçirilən seçkilərdə Anadolunun hər vilayətində Müdafiə Hüquq Cəmiyyətinin göstərdiyi namizədlər qələbə qazandı. Məclisə seçilən namizədlər dekabr ayı və 1920-ci ilin yanvar ayının ilk günlərində iki üç nəfərlik qruplar halında Ankaraya gələrək Mustafa Kamal Paşa və Heyət-i Temsiliye (Təmsil Heyəti) üzvləri ilə görüşdülər. Misak-ı Milli”nin mətni bu müzakirələrdə tam hazırlandı. Heyət-i Temsiliye üzvləri tərəfindən imzalanan mətn, Trabzon nümayənsədi Xosrov Sami bəy vasitəsilə İstanbula göndərildi.\n12 yanvar 1920-ci ildə İstanbulda öz işinə başlayan Osmanlı Məclisi, idarəetmə orqanlarını seçdikdən dərhal sonra “Bəyənnamə”ni müzakirəyə çıxardı. Məclisin 28 yanvarda keçirilən qapalı iclasnda "”Milli And” Bəyannaməsi qəbul edildi. Bu “Bəyannamə” Anadolu qurtuluş savaşının əsas qayəsini təşkil edən siyasi və hüququ sənəddir. “Milli And”ın (“Misak-ı Milli”) birinci maddəsində Kərkükün də daxil olduğu Mosul bölgəsinin siyasi və hüquqi vəziyyəti əks olunmuşdur: “Maddə 1. Osmanlı dövlətinin, xüsusilə ərəblərin əksəriyyətinin yaşadığı, 30 oktyabr 1918-ci ildə Mondros Müqaviləsinin bağlandığı dövrdə düşmən ordularının işğalı altında olan ərazilərin (o dövrdə Hatay və Mosul bölgəsi Türk suverenliyi altında idi) gələcəyi, orada yaşayan xalqların sərbəst şəkildə verdiyi səsvermə qərarına uyğun olaraq müəyyən edilməlidir”.\nBu maddə qeyd olunduğu kimi Mosul bölgəsinin siyasi və hüquqi vəziyyətini böyük dövlətlər deyil, Osmanlı nəzarətində keçirilən əhalinin səsverməsi həll edəcəkdir.\nMustafa Kamal Paşa, 1 May 1920-ci ildə və 30 yanvar 1923-cü il tarixi çıxışlarında Mosul vilayəti də daxil olmaqla Misak-ı Milli sərhədlərinin hüdudlarını göstərmişdi: "Bu hudud İskəndərun körfəzinin cənubundan, Antakyadan, Hələb ilə Katma məntəqəsi arasında Cerablus körpüsünün cənubunda Fərat çayına çatır. Oradan Deyrizora enər, oradan şərqə uzadılaraq Mosul, Kərkük və Süleymaniyəni içinə alır".\n1923-cü il iyul ayının 24-də Türkiyə ilə Antanta dövlətləri arasında bağlanan Lozanna sülh müqaviləsi Mosul bölgəsinin siyasi statusunu müəyyən edə bilmədi. Lozanna konfransında Türkiyə tərəfi Mosul və Kərkükün “Misak-ı Milli” hüdudları daxilində olduğunu əsas gətirərək bu əraziləri ingilislərdən tələb etsə də İngilotərə bununla razılaşmadı.\nLozanna müqavilənin üçüncü maddəsinə görə, “ Türkiyə ilə İraq arasında sərhəd bu müqavilənin qüvvəyə minməsindən başlayaraq doqquz ay müddətində İngiltərə ilə Türkiyə arasında aparılan danışıqlar nəticəsində müəyyən olunacaqdır. Bu müddətdə razılıq əldə olunmazsa bu məsələ Millətlər Cəmiyyəti Məclisində müzakirə olunacaqdır. Sərhəd xətti məsələsində son qərar verilənə qədər Türk və İngilis hökumətləri sərhəd dəyişikliyinə səbəb olacaq hərbi və digər hərəkətlərə yol verməməyi öz üzərinə götürürdü”.\nBu razılaşmaya uyğun olaraq Mosul məsələsi 1924-cü ildə İstanbulda Haliç konfransında müzakirə olundu. Lakin İngilis hökumətinin yersiz iddiaları səbəbindən Mosulun gələcək taleyi həll edilməmiş qaldı.\n-Mosul vilayəti Iraqa aid olacak.\n-Türkiyə və Irak arasındaki atəşkəs xəttini müəyyən edən Brüssel Xətti sərhəd olaraq qəbul ediləcək,\n-Iraq hökuməti Mosuldan əldə eytdiyi neft gəlirinin 10%-ni 25 illik bir müddətdə Türkiyəyə verəcək. Qeyd edək ki, Türkiyə 4 il müddətində bu pulu İraq hökumətindən almış, 21 illik haqqını isə beş yüz min funt sterlinqə İngiltərə hökumətinə satmışdır.


Бакинский Международный Автовокзальный Комплекс Son 4 gün ərzində Bakı Beynəlxalq Avtovağzal Kompleksindən 40 minə qədər sərnişin daşınıb\nBakı Beynəlxalq Avtovağzal Kompleksi Novruz Bayramı günlərində əhalinin nəqliyyat xidmətləri ilə keyfiyyətli və davamlı şəkildə təmin edilməsi üçün gücləndirilmiş iş rejimində fəaliyyəti göstərib. Sərnişin sıxlığının qarşısını almaq üçün xətlərə əlavə avtobuslar cəlb edilib.\nMəlumat üçün bildirək ki, onlayn bilet alanların sayı əvvəlki illərdən daha çox olub. 17, 18, 19 mart tarixlərində ümumilikdə 5336 bilet əvvəlcədən alınıb. Son 4 gün ərzində Bakı Beynəlxalq Avtovağzal Kompleksindən 40 minə qədər sərnişin daşınıb.\nQabaqcadan satış prosesində kassa önündə sərnişin biletləndirilərkən fin kodun, əlaqə telefonunun kompyüterə daxil edilməsi, sərnişinin səfər edəcəyi avtobus haqqında və digər sualları yaranır ki, bu da təxmini 2-3 dəqiqə zaman alır. Sərnişinlər əlavə vaxt itirməsin, narahatlıq yaşanmasın deyə qabaqlayıcı tədbir olaraq bayram günləri əlavə kassalar da açılıb.


MAHMUD ABBAS HƏMASA MÜRACİƏT ETDİ\nMAHMUD ABBAS HƏMASA MÜRACİƏT ETDİ\nFələstin muxtariyyatının lideri Mahmud Abbas, Həmas təşkilatına müraciət edib: "Prezident, parlament və Fələstin milli şurası ilə bağlı keçiriləcək seçkiləri eyni vaxtda həyata keçirək"\nFaktXeber.com-un verdiyi məlumata görə, Mahmud Abbas Kiprin Yunan seqmenti üzrə rəhbəri Dimitris Xristofyası Ramallah şəhərində qəbul edib. Görüşdən sonra mətbuat konfransı keçirən liderlər, jurnalistlərin suallarını cavablandırıb. Mətbuat konfarnsı ilə paralel olaraq Fələstin küçələrinə çıxan minlərlə nümayişçi isə "Ölkədə bölünməyə son verilsin" şuarları səsləndib. Konfrans zamanı nümayişlərə münasibət bildirən Mahmud Abbas, bölünmənin qarşısının yalnız seçki keçirməklə alına biləcəyini bildirib.\nQeyd edək ki, Mahmud Abbas konfrans zamanı həmçinin söyləyib ki: "Qəzzada və İordan çayının qərb sahilində nümayişçilər tərəfindən səsləndirilən şüarları dəstəkləyirik. Fələstinin birləşməsi üçün keçirilən bütün nümayişlərin tərəfdarıyıq. Həmas qəbul etsə prezident, parlament və fələstin milli şurasına aid olan seçkilərini bir yerdə və bir gündə keçirmək istəyirik".\nNəzərinizə çatdıraq ki, İsrailin hazırda Şərqi Qüds və Fələstin torpaqlarında qeyri-qanuni fəaliyyətinə görə çıxılmaz vəziyyət düşdüyünü deyən Mahmud Abbas, Orta şərq ölkələrinə və İsrailə müstəmləkəçilik etməkdə yardımçı olan dövlətlərə xəbərdarlıq edib: "Artıq Müstəqil Fələstin dövlətinin BMT-yə üzv olmasının vaxtı çatıb. Fələsinlilər öz müstəqil ölkəsi üçün əllərindən gələn hər şeyi ediblər".\nXatırladaq ki, həmkarından sonra jurnalistlərə müsahibə verən Kiprin Yunan Seqmentinin lideri Xristofyas bundan sonra Fələstinlə əlaqələrini daha da inkişaf etdirəcəklərini və tezliklə ölkələrində Fələstin səfirliyini açacaqlarını bildirib.\nMəlumat üçün bildirək ki, Həmas Fələstində keçirilən bundan əvvəlki seçkilərdə qalib gələrək baş nazir postuna yiyələnib. Lakin o vaxt Mahmud Abbas baş nazir İsmayıl Haniyyənin hakimiyyətini qəbul etməyib və Fələsində iki hakimiyyətçilik yaranıb.\nMəqalədə : MAHMUD ABBAS HƏMASA MÜRACİƏT ETDİ


16:02, 3 sentyabr 2019\nMəşhur aktyor Bakıya gəldi: Döyüş filmində çəkilir - FOTO\nFilmin çəkilişləri Pirallahı qəsəbəsində aparılır. Dünya şöhrətli fransız aktyor Siril Rafaelli ilk dəfə Bakıya səfərə gəlib. Bakucity.az xəbər verir ki, aktyor paytaxtımızda türk-hind filminin döyüş səhnəsinin çəkilişlərində iştirak edəcək. Filmin çəkilişləri Pirallahı qəsəbəsində aparılır. Qeyd edək ki, Siril Rafaelli 1997-ci ildən kinolara çəkilir. O, “13-cü rayon”, “Titanlar”, “Taksi” “ Əjdahanın öpüşü” kimi filmlərdəki rolları ilə tanınıb. (Sputnik.a...\n15:24, 3 sentyabr 2019\nMilli Qəhrəman Albert Aqarunova Bakıda heykəl qoyuldu - FOTO\nHeykəl Albert Aqarunov küçəsində yerləşən dairədə quraşdırılır. Bakıda Azərbaycanın Milli Qəhrəmanı Albert Aqarunovun xatirəsi əbədiləşdirilir. Bakucity.az xəbər verir ki, paytaxtın Nərimanov rayonunda Milli Qəhrəmana heykəl ucaldılır. Saytımıza açıqlamasında Bakı Şəhər İcra Hakimiyyətinin Mətbuat Xidmətinin rəhbəri İsrafil Kərimov bildirib ki, heykəl Albert Aqarunov küçəsində yerləşən dairədə quraşdırılıb. Qeyd edək ki, Albert Aqarunov yəhudi əsilli Azərb...\n15:10, 3 sentyabr 2019\nBakıda avtomobil bazarında vəziyyət necədir? - VİDEO\nAlıcılar qiymətlərin bahalığından şikayət edirlər. Bakıda avtomobil bazarında durğunluq davam edir. Bakucity.az xəbər verir ki, alıcılar qiymətlərin bahalığından, büdcələrinə uyğun avtomobil tapmaqda çətinlik çəkməklərindən şikayət edirlər. Satıcılar isə bildirirlər ki, son ayda avtomobil bazarında əhəmiyyətli qiymət dəyişikliyi müşahidə olunmayıb. Bildirilir ki, alıcılar əsasən yanacağın növünə görə dizellə işləyən, qiymətinə görə isə satış qiyməti 10-12...\n14:47, 3 sentyabr 2019\nÜç uşağını götürüb evdən çıxan qadın Bakıda tapıldı - FOTO\nQadın övladları birlikdə yaşadığı evdən çıxaraq geri qayıtmamışdı. Siyəzəndə iki ay əvvəl üç azyaşlı övladı ilə birlikdə itkin düşən Həmzəliyeva Gülnar Xanbala qızı tapılıb. Bakucity.az xəbər verir ki, 30 yaşlı qadın avqust ayının 30-u Bakıda tapılıb. Xatırladaq ki, Siyəzən rayonunun Yenikənd kənd sakini olan qadın iyulun 23-də itkin düşmüşdü. O, səhər saatlarında üç azyaşlı övladı ilə birlikdə yaşadığı evdən çıxaraq geri qayıtmamışdı. Bakucity.az


“Amazon” Azərbaycan xalçalarının satışına başlayıb\nUSD 1,7000 EUR 1,9736 GBP 2,3270 RUB 0,0238\n“Azərxalça” Açıq Səhmdar Cəmiyyətinin qarşısında qoyulan mühüm vəzifələrdən biri də xalçaçılığın təbliği və Azərbaycan xalçalarının dünyada satışının təşkil olunmasıdır.\nQurum tərəfindən mütəmadi olaraq dünya bazarı araşdırılır, bu sahə üzrə fəaliyyət göstərən şirkətlərlə əlaqələr yaradılır, "Azərxalça"nın məhsulları beynəlxalq sərgilərə çıxarılır, xalçalarımız haqqında nüfuzlu nəşrlərdə yazılar dərc olunur. Bütün bunların nəticəsidir ki, dünyada Azərbaycan xalçalarına diqqət artır, beynəlxalq onlayn satış saytları "Azərxalça"nın məhsullarına maraq göstərirlər.\n"Kommersant.Az" xəbər verir ki, bu günlərdə dünyanın ən iri onlayn satış sistemi olan ABŞ-ın məşhur və nüfuzlu amazon.com saytında "Azərxalça"nın məhsullarının nümayişinə və satışına başlanılıb. Saytda satışa çıxarılan məhsulların "Azərxalça" tərəfindən istehsal edildiyi, həmin xalçaların hansı qrupa aid olduğu barədə məlumatlar yerləşdirilib. Azərbaycanın xalçaçılıq qrupları haqqında məlumatların yer aldığı saytda xalçaların bədii-texniki göstəriciləri, qiyməti və çatdırılma müddəti də qeyd edilib. Dünyanın ən çox baxılan saytlarından biri olan amazon.com-da "Azərxalça"nın məhsullarının satışına başlanılması, Azərbaycan xalçalarının beynəlxalq təqdimatı baxımından çox əhəmiyyətlidir.\nQeyd edək ki, bu gün dünyanın ən böyük onlayn mağazasına çevrilən "Amazon" 1994-cü il iyulun 5-də "Cadabra" adı ilə Ceff Bezosun Vaşinqton (Sietl) şəhərində yerləşən qarajında qurulub. 1995-ci ildə isə şirkət "amazon.com" adını alıb. "Amazon" fəaliyyətə yeni başlayanda məqsədi onlayn kitab satmaq olub.\nTürkiyədə dolların məzənnəsi 4,6 lirəyə yaxınlaşıb\nMaaşlar, pensiyalar, sosial müavinətlər və təqaüdlər artırılır - SƏRƏNCAM


05 mart 2020 » APFM Apfm.az\nCari 2020-ci il üçün tədbirlər planımız hazırdır və bu plan çərçivəsində üzvlərimizlə görüşlərimiz artıq başlayıb. Sizin hər birinizi Assosiasiyamızın və jurnalımızın tədbirlərində aktiv iştirak etməyə dəvət edirik! Buyurun, gəlin, jurnalımızın və Assosiasiasiyamızın qapıları Sizin üçün hər zaman açıqdır.\nQeyd etmək istərdik ki, üzvlərimizin sayı ildən ilə artır və sevindirici hal odur ki, yeni üzvlərimiz tədbirlərimizə və təşəbbüslərimizə fəal qoşulurlar.\nBelə ki, APFM-in yeni üzvlərindən olan Nigar xanım Gülmaliyeva Azərbaycan Beynəlxalq Bankının departament müdiri, Azərbaycan Banklar Assosiasiyasının ekspert qrupunun üzvüdür. Ticarətin maliyyələşdirilməsi və sənədləşdirmə əməliyyatları sahəsində uzun müddət çalışan Nigar xanım bu sahənin mütəxəssisi kimi praktik nümunələr vasitəsi ilə jurnalımızın oxucularına bank əməliyatlarının bəzi çətin məsələlərini izah etməyi təklif etdi. Qeyd etməliyik ki, jurnalımızın ötən nömrələrində biz bank işinin əsasları barədə ətraflı məlumat vermişik, bir kurs həcmində tədris materialını oxucularımızın diqqətinə təqdim etmişik. Əminik ki, bank əməliyyatlarının praktiki nümunələri ilə tanış olmaq oxucularımıza, tələbələrimizə və gənc mütəxəssislərimizə maraqlı və faydalı olacaq. Etdiyi təklifə görə Nigar xanıma Assosiasiyamızın üzvləri və jurnalımızın kollektivi adından dərin təşəkkürümüzü bildiririk və Ona yeni fəaliyyətində uğurlar arzu edirik!


“Tezliklə xalqımız böyük Qələbəni bayram edəcək” - Adil Əliyev Yeni Sabah\n28 Sen 2020 19:32\nYenisabah.az xəbər verir ki, bu sözləri Milli Məclis Sədrinin müavini Adil Əliyev söyləyib.\nSədr müavini bildirib: “Əldə olunmuş uğurlar, işğaldan azad edilən ərazilərimiz, Ordumuzun şücaəti və göstərdiyi qəhrəmanlıqlar, xalqımızda Ali Baş Komandana və Ordumuza olan inam bir daha onu deməyə əsas verir ki, zəfər bizimlədir! Tezliklə bütün xalqımız böyük Qələbəni bayram edəcək! Yaşa, Azərbaycan Ordusu! Yaşa Azərbaycan əsgəri!”. /Azərtac\nxalqımız böyük Qələbəni bayram - Adil Əliyev\nAzərbaycanın “Smerç”ləri tam tərkibdə sıradadır


AVRO-2020: Türkiyə Bakıdakı ilk oyunda məğlub oldu - Yenilənib - Pia.az\n"Report"un məlumatına görə, Türkiyə milisi Bakıda Uelslə üz-üzə gəlib.\nAvropa çempionatında A qrupunun II turunun Bakıda keçirilən Türkiyə - Uels oyununda ikinci hissə başlayıb.\n"Report"un məlumatına görə, hazırda Britaniya təmsilçisi 1:0 hesabı ilə öndədir.\n43-cü dəqiqədə Aaron Remsi hesabı açıb.\nAvropa çempionatında A qrupunun II turunun Bakıda keçirilən Türkiyə - Uels oyununda ilk hissə başa çatıb.\n"Report"un məlumatına görə, fasiləyə Uels seçməsi öndə yollanıb.\nBirinci yarının sonlarına yaxın, 43-cü dəqiqədə Aaron Remsi hesabı açıb.\nAvropa çempionatında A qrupunun II turunun Bakıda keçirilən Türkiyə - Uels oyununda ilk qol vurulub.\n"Report"un məlumatına görə, 42-ci dəqiqədə Uels yığması hesabı açıb.\nFutbol üzrə Avropa çempionatında A qrupunun II turunun Türkiyə - Uels oyunu başlayıb.\nPİA.az-ın məlumatına görə, Bakı Olimpiya Stadionundakı (BOS) qarşılaşma 20:00-da start götürüb.\nQeyd edək ki, Uels seçməsi iyunun 12-də BOS-da İsveçrə ilə heç-heçə edib - 1:1. Türkiyə isə Romadakı açılış matçında İtaliyaya uduzub - 0:3. (Report)


Yeni dərs ili cəbhə bölgəsində yüksək əhval-ruhiyyə ilə başlayıb - AZƏRTAC – Azərbaycan Dövlət İnformasiya Agentliyi\nTərtər, 15 sentyabr, Tahir Ağaməmmədov, AZƏRTAC\nYeni dərs ili Tərtər rayonunun ümumtəhsil məktəblərində yüksək əhval-ruhiyyə ilə başlayıb.\nAZƏRTAC xəbər verir ki, Bilik günü münasibətilə Tərtər rayonunun ümumtəhsil məktəblərində rayon rəhbərliyinin, ictimaiyyət nümayəndələrinin, təhsil işçilərinin və valideynlərin iştirakı ilə təntənəli mərasimlər keçirilib.\nMərasimlərdə iştirak edən rayon icra hakimiyyətinin başçısı Müstəqim Məmmədov müəllim və şagirdləri yeni dərs ilinin başlanması münasibətilə təbrik edib, məktəbə ilk dəfə qədəm qoyan birincilərə uğurlar diləyib, onların gələcəkdə dövlətimiz və cəmiyyətimiz üçün savadlı və layiqli vətəndaşlar kimi yetişmələrini arzulayıb.\nBildirilib ki, Prezident İlham Əliyev tərəfindən milli təhsilimizə yüksək diqqət və qayğı göstərilir. Yeni məktəblər, uşaq evləri, liseylər tikilir, təhsil ocaqlarının maddi-texniki bazası gücləndirilir.\nMəlumat verilib ki, bu il rayonun ümumtəhsil məktəblərinə 1060 nəfər birinci sinfə qəbul edilib. 693 nəfər isə XI sinifdə təhsil alacaq.\nBilik günü təmas xəttində yerləşən Şıxarx qəsəbə 1 nömrəli tam orta məktəbinin müəllim və şagirdləri ikiqat sevinc yaşayıblar. Həmin gün yeni tikilmiş modul tipli 108 yerlik yeni məktəb istifadəyə verilib.\nSentyabrın 15-də Laçın rayonu üzrə 116 ümumtəhsil məktəbi 10 min 895 şagirdi öz qoynuna alıb. Onların 1276-sı birincilərdir.\nYeni dərs ili Laçın rayonunun ümumtəhsil məktəblərində yüksək əhval-ruhiyyə ilə başlayıb. Bilik günü münasibətilə ümumtəhsil məktəblərində təntənəli mərasimlər keçirilib, rayon ağsaqqalları, valideynlər, müəllimlər çıxış edərək şagirdlərə təhsildə uğurlar arzulayıblar.\nYeni dərs ilinə hazırlıqla əlaqədar 9 məktəb təmir edilib. 69 adda 45 min 634 ədəd dərslik, 4500 ədəd müəllim vəsaiti alınaraq məktəblərə paylanıb. Müəllimə olan ehtiyacın ödənilməsi üçün 37 gənc müəllim test və müsabiqədən keçərək işlə təmin olunmaq üçün rayona göndərilib. 9-cu siniflərə dərs deyəcək 70 müəllim müvafiq regionlar üzrə təşkil edilmiş kurikulum təlim kurslarından keçərək sertifikat alıb.\nAZERTAG.AZ :Yeni dərs ili cəbhə bölgəsində yüksək əhval-ruhiyyə ilə başlayıb


12 Sentyabr 2017 16:45 (UTC+04:00)\n“Baku Network” Ekspert şurası regionda siyasi vəziyyətə həsr olunmuş müzakirələr keçirib.\nTrend-in məlumatına görə, müzakirələrdə “Baku Network” Ekspert şurasının rəhbəri, fəlsəfə elmləri doktoru Elxan Ələsgərov, Milli Məclisin deputatları Elman Nəsirov və Hikmət Məmmədov, “Strategiya.az” saytının baş redaktoru İbrahim Əliyev və siyasi şərhçi Azər Həsrət iştirak edib.\nDeputat Elman Nəsirov qeyd edib ki, Azərbaycan sürətlə inkişaf edir: “Antiazərbaycan qüvvələr hələ də sadə bir həqiqəti başa düşmür ki, Azərbaycan dövləti heç kimin diqtəsi olmadan müstəqil siyasət yürüdür. Azərbaycanın yürütdüyü siyasət dövlətin və xalqın maraqlarına əsaslanır”.\n“Baku Network” Ekspert şurasının rəhbəri, fəlsəfə elmləri doktoru Elxan Ələsgərov qeyd edib ki, Azərbaycanın müstəqil siyasəti həmişə antiazərbaycan qüvvələrin hədəfi olub, onlar ölkəyə öz iradələrini qəbul etdirməyə çalışıb.\nDeputat Hikmət Məmmədov hesab edir ki, dünyada ikili standartlar siyasətini öz üzərində ən çox hiss edən Azərbaycan olub.\n“Strategiya.az” saytının baş redaktoru İbrahim Əliyev öz növbəsində bildirib ki, indi dünyada böyük dövlətlər arasında üstünlük uğrunda mübarizə gedir və heç bir dövlət Azərbaycan kimi müstəqil və güclü dövlətin olması ilə barışmaq istəmir.\nSiyasi şərhçi Azər Həsrət isə deyib ki, bu gün Qərbdə elə qüvvələr var ki, Azərbaycanın stabil və güclü dövlət olmasına və heç nəyə baxmayaraq inkişaf etməsinə qısqanclıqla yanaşır.\nSiyasət 8 Yanvar 12:28\nNəzər nöqtəsi 16 Noyabr 2018 14:35\nDağlıq Qarabağ Münaqişəsi 23 Oktyabr 2018 14:57\nSiyasət 13 Oktyabr 2018 12:33\nSiyasət 19 Sentyabr 2018 18:21\nElxan Ələsgərov: Paşinyan Bakı ilə danışıqlardan imtina etməklə nazir kreslosundan məhrum ola bilər\nDağlıq Qarabağ Münaqişəsi 13 Sentyabr 2018 17:05


"BNP Paribas" Hacıbulaqdan Gürcüstan sərhədinə qədər avtomagistralın genişləndirilməsi layihəsinin maliyyələşməsində həmtəşkilatçı kimi iştirak edir\n9 Dekabr 2006 15:08 (UTC+04:00)\nAzərbaycan hökuməti Hacıbulaqdan Gürcüstan sərhədinə kimi avtomagistralın iki zolaqlı xəttdən dörd zolaqlı xəttə qədər genişləndirilməsi layihəsinin maliyyə mənbələri ilə bağlı məsələni qəti şəkildə həll edib.\nÖlkənin Nazirlər Kabinetindən Trend ə verilən məlumata deyilir ki, yolun bir hissəsi Fransanın "BNP Paribas", digər hissəsi isə Koreyanın "Woori Bank" bankı tərəfindən maliyyələşəcək.\n"BNP Paribas" Yaponiyanın "JBIC" Benynəlxalq Əməkdaşlıq Bankının təminatı altında və Yaponiyanın "Nexy" agentliyinin sığortası ilə 450 mln. kredit ayırmağı planlaşdırır. Bankın krediti təqdim etmə şərtləri: 10il güzəşt dövrü (tikinti mərhələsi+6 ay) və libor+ marja üzrə (bütün ödənişlər nəzərə alınmaqla 1,6-1,7%).\nNazirlər kibinetindən bildiriblər: "Bu şərtlər ölkə üçün çox əlverişlidir. Belə ki, "BNP Paribas" Azərbaycan üçün eksklüziv şərtlər hazırlayıb. Bununla belə, hökumət danışıqlar prosesində kredit şərtlərini bir qədər də yumşatlmağa və ya dəyişməyə çalışacaq".\n"BNP Paribas" kreditin təşkilatçısı kimi çıxış edir və maliyyələşmədə digər kreditorla birgə iştirak etmək fikrindədir.\nHəmin vəsait Hacıbulaqdan Yevlaxa qədər (184,8 kim uzunluqdu) və Qazaxdan Gürcüstan sərhədinə qədər (38 km) sahənin maliyyəlşməsinə yönəldiləcək.\nMaliyyələşmənin qalan hissəsini "Woori Bank" təmin edəcək, bu bank təxminən 150-200 mln. dollar ayırmaq fikrindədir. Koreya bankının krediti 3 il güzəştli dövr və libor + marja üzrə (1%-dən bir qədər çox) 15 illik nəzərdə tutulub ki, bu da ölkə üçün əlverişli sayılır.\nRazılaşmaların yekunlaşması 2007-ci il üçün planlaşdırılır.\nNəzər nöqtəsi 09:42


Aİ Azərbaycanla vizasız rejimin tətbiqini istisna etmir\nAvropa İttifaqı (Aİ) və Azərbaycan arasında vizasız rejimin tətbiqi imkanı istisna deyil. Ucnoqta.az-ın xəbərinə görə, bunu Trend-ə Avropa İttifaqının Cənubi Qafqaz üzrə xüsusi nümayəndəsi Herbert Salber deyib.\nH.Salber qeyd edib: "Vizasız rejim tətbiq edilməzdən əvvəl bir çox məsələlər, o cümlədən texniki məsələlər həll olunmalıdır. Tərəflər bir sıra prosedurları keçməlidirlər. Əgər bütün aprektlər razılaşdırılsa və müəyyən edilsə, Aİ və Azərbaycan arasında vizasız rejim prinsipcə mümkün olacaq".\nXüsusi nümayəndə müvafiq razılaşmanın əldə olunması ilə bağlı dəqiq tarixi deməyib:\n"Bu məqsədə çatmaq üçün konkret tarix barədə nəsə demək hələ çətindir. Tərəflər belə imkana baxılmasının erkən mərhələsindədirlər. Lakin bu perspektiv istisna edilmir".\nH.Salber Aİ ilə Azərbaycan arasında münasibətləri kifayət qədər geniş və hərtərəfli adlandırıb.\nOnun sözlərinə görə, ikitərəfli münasibətlər əvvəlki illərlə müqayisədə ən yüksək səviyyədədir: “Tərəflər arasında yeni saziş siyasət, ticarət və energetika sahələri daxil olmaqla, əməkdaşlığın müxtəlif aspektlərini əhatə edir”.\nDiplomat yeni saziş üzrə danışıqların bu il başa çatacağına ümid etdiyini bildirib: “Yeni saziş gələcək əməkdaşlıq üçün möhkəm və əlverişli baza yaradacaq”.\n21 Aprel 2017 [16:33]


Naxçıvan Dövlət Universitetində “Uşaq ədəbiyyatının müasir dövrümüzdə tədqiqi” mövzusunda elmi-nəzəri seminar keçirilib | Naxçıvan Dövlət Universiteti\nNaxçıvan Dövlət Universitetində “Uşaq ədəbiyyatının müasir dövrümüzdə tədqiqi” mövzusunda elmi-nəzəri seminar keçirilib\n“Tarix- filologiya” fakültəsində “Uşaq ədəbiyyatının müasir dövrümüzdə tədqiqi” mövzusunda onlayn elmi- nəzəri seminar keçirilib. Sumqayıt Dövlət Universitetinin professoru, şair Rafiq Yusifoğlunun onlayn iştirakı ilə baş tutan seminarı giriş sözü ilə açan universitetin elmi katibi, riyaziyyat üzrə fəlsəfə doktoru, dosent Məftun İsmayılov universitetdə baş tutan tədbirlərin, seminarların önəmini diqqətə çəkib. Vurğulanıb ki, ədəbiyyatımızda xüsusi yerə malik olan uşaq ədəbiyyatı çoxşaxəli və maraqlı sahədirki, bu gün bu istiqamətdə tədqiqatlar aparılır.\nSumqayıt Dövlət Universitetinin professoru, şair Rafiq Yusifoğlu tədbir iştirakçılarını salamlayıb, Naxçıvan Dövlət Universiteti ilə əməkdaşlıq etməyindən məmnunluğunu ifadə edib. 90-dan çox kitabının nəşr olunduğunu deyən professor tələbələrə kitablarından nümunələr göstərib onlardan bəhrələnməyi məsləhət görüb. Gəncliyin formalaşmasında uşaq ədəbiyyatının önəminin xüsusi olduğu qeyd edilib. Vurğulanıb ki, uşaq ədəbiyyatı əsərləri xeyirxah, mərd və cəsur qəhrəmanları maraqlı sujet və kompozisiyası, anlaşıqlı, sadə və aydın bədii ifadə vasitələri, səlis dili ilə seçilir. Bu istiqamətdə “Göyərçin” ədəbi-bədii jurnalının fəaliyyətini diqqətə çəkən şair jurnal haqqında məlumat verib. Diqqətə çatdırılıb ki, burada Azərbaycan və dünya xalqlarının nağılları, uşaq yazıçılarının əsərləri, folklor nümunələri olan tapmacalar, nağıllar, hikmətli sözlər nəşr edilir. Eyni zamanda uşaqların fərdi yaradıcıllıqlarına da yer verilir.\nFakültənin dekanı, tarix üzrə fəlsəfə doktoru, dosent qeyd edik ki, Rafiq Yusifoğlu 1985-ci ildən 1992-ci ilədək “Göyərçin” jurnalında şöbə müdiri, 1992-1996-cı illərdə məsul katib vəzifəsində çalışıb. 1997-ci ildən isə həmin jurnalın baş redaktoru vəzifəsində çalışır.


Putine böyük ermeni ittihamı - Azadliq Xeber\nPutine böyük ermeni ittihamı\n“168 çasov” qəzeti ekspertlərə müraciət edərək Ermənistanın Avrasiya İqtisadi İttifaqı üzrə tərəfdaşı olan ölkələrin – Belarus və Qazaxıstanın prezidentlərinin Yerevanda xatirə tədbirlərində iştirak etməmələrinin səbəbi ilə maraqlanıb. Qazaxıstan Prezidentinin keçmiş mətbuat katibi Seytkaz Matayev qəzetə bildirib ki, aprelin 26-da Qazaxıstanda prezident seçkiləri nəzərdə tutulduğu üçün N.Nazarbayevin Yerevana gəlməsini təsəvvür etmək çətin olardı. Belaruslu politoloq Valeri Karbaleviç isə qəzetə bəyan edib ki, V. Lukaşenkonun Yerevanda tədbirlərdə iştirak etməməsinə Ermənistan-Belarus ticari-iqtisadi münasibətlərinin əhəmiyyətsizliyi səbəb olub. Ermənistan-Belarus münasibətləri rəsmi Minsk üçün bir o qədər də əhəmiyyətli deyildir. Yerevanın maliyyə ehtiyatları o dərəcədə azdır ki, V.Lukaşenko səfərə vaxt sərf etməmək qərarına gəlib. Bununla belə, o hesab edir ki, Belarus-Türkiyə münasibətləri yetərincə hamar və tarazlaşdırılmışdır. Minsk bu münasibətləri zərbə altına qoymaq istəmir.


İordaniya Qarabağ məsələsində Azərbaycanı\nİordaniya Qarabağ məsələsində Azərbaycanı dəstəkləyir\n17:04 16 Mart 2018 Oxunub : 898\nAzərbaycan Respublikasının xarici işlər naziri Elmar Məmmədyarov və Iordaniya Haşimilər Krallığının xarici işlər naziri Ayman əs-Safadi arasında diplomatik münasibətlərin qurulmasının 25 illiyi münasibətilə təbrik məktubu mübadiləsi həyata keçirilib.\nBu barədə Xarici İşlər Nazirliyindən AzVision.az-a daxil olan məlumatda bildirilir.\nXarici işlər naziri Elmar Məmmədyarov həmkarına ünvanladığı məktubunda ötən 25 il ərzində istər ikitərəfli, istərsə də beynəlxalq təşkilatlar çərçivəsində həyata keçirilən səmərəli əməkdaşlığın münasibətlərin inkişafına təkan verdiyini bildirib.\nMəktubda BMT, İƏT və Qoşulmama Hərəkatı çərçivəsində əməkdaşlığın bundan sonra da davam etdiriləcəyinə əminlik ifadə olunub. Beynəlxalq təşkilatlarlar çərçivəsində Ermənistanın Azərbaycana qarşı hərbi təcavüzünü pisləyən, Azərbaycanın ərazi bütövlüyünü və suverenliyini dəstəkləyən qətnamələrin qəbul edilməsində dost İordaniyanın dəstəyi təqdir edilib, bunun davam etdiriləcəyinə ümidvarlıq ifadə olunub.\nHabelə, Azərbaycan və İordaniya arasında imzalanmış sənədlərin iki ölkə arasında müxtəlif sahələrdə əməkdaşlığın inkişaf etdirilməsi üçün geniş imkanlar açdığı, iki xalqın mənafeyinə uyğun Azərbaycan-İordaniya dostluğuna xidmət etdiyi vurğulanıb.\nE.Məmmədyarov mövcud ənənəvi dostluq münasibətlərinə söykənərək birgə səylərlə ikitərəfli əməkdaşlığın iki ölkənin çiçəklənməsi və iki xalqın rifahı naminə daha da inkişaf edəcəyinə əminliyini ifadə edib.\nIordaniya Haşimilər Krallığının xarici işlər naziri Ayman əs-Safadi nazir Elmar Məmmədyarova ünvanladığı məktubunda iki dost ölkə arasında diplomatik münasibətlərin qurulmasından etibarən qarşılıqlı anlaşma, dəstək və əməkdaşlığa əsaslanan səmimi münasibətlərə malik olduğunu qeyd edib. Bu xüsusda o, Azərbaycan-İordaniya Birgə Komissiyasının Ammanda keçiriləcək görüşünün ikitərəfli münasibətləri yeni səviyyəyə qadıracağına əminliyin ifadə edib.\nTeqlər: Məmmədyarov AzərbaycanXİN


“Bu yolda 60 meyit görmüşəm...” — Bakıda unudulan ən təhlükəli yol\n“Bu yolda 60 meyit görmüşəm...” - Bakıda unudulan ən təhlükəli yol\nBakıda təxminən hər həftə piyadanın vurulması ilə qəza baş verən bir prospekt var. Bura Nobel prospektinin “Elektrotok” qəsəbəsindən keçən hisssəsidir. Yolun bir tərəfində bir neçə kənd və qəsəbə, digər tərəfində isə böyük iş obyektləri yerləşdiyi üçün həmin ərazidə avtobus dayanacağı da quraşdırılıb. Təxminən üzbəüz yerləşən dayanacaqları birləşdirən nə yerüstü keçid var, nə də piyada xətti. Xətsiz qalan piyalar isə ölümlə üzbəüz dayanırlar. Gündəlik işimizdə bu ərazidə baş verən piyada vurulması, bəzi hallarda ölümlə nəticələnən qəzalardan mütəmadi olaraq yazırıq.\n“Qafqazinfo”nun əməkdaşları qeyd edilən ərazidə olublar. Müşahidələrimizdən də aydın olur ki, marşrut avtobusundan düşüb evinə getmək istəyən şəxslər yolu keçməyə məcbur olurlar. Əliuşaqlı, qoca, cavan, şagird – hər biri evinə çatmaq üçün özünü təhlükəyə atır. Prospektin üzərində həmin əraziyə ən yaxın piyada keçidi Daxili İşlər Nazirliyinin Çevik Polis Alayının binasının qarşısında, digəri isə 59 saylı tam orta məktəbin yaxınlığındadır. Bu keçidlərin arası təxminən 1600 metrdir. Sakinlər isə haqlı olaraq hər gün bu məsafəni piyada getməyə çətinlik çəkirlər. Çünki dayanacaqda marşrut avtobusundan düşüb yolun qarşı tərəfinə keçmək üçün təxminən 3 kilometr yol qət etməlidirlər. Halbuki piyada xətti və ya keçid olarsa, bunu 20-30 metrlə də etmək olar. Qəsəbə sakinləri problemin həllində aza da qanedirlər, ən azından istəyirlər ki, prospektin həmin hissəsində piyada xətti quraşdırılsın və sürət həddi aşağı salınsın. Əks halda, vətəndaşlar hər gün birgə oturub çay içdikləri dostlarının, atalarının, uşaqlarının ölümünü izləməli olacaqlar.\nDostunun ölümünü seyr edən qəsəbə sakini Vidadi Mikayılov “Qafqazinfo”ya deyib ki, şəxsən o, bu yolda təxminən 60 meyit görüb: “Dostum Vəzirlə bax elə bu danışdığımız yerdə, çayxanada çay içirdik. Sonra durdu, dedi ki, evə gedirəm. Biz oturduq, bir də gördük ki, Vəziri maşın vurdu, elə orada öldü”.\nTaksi sürücüsü işləyən və üzbəüz dayanacaqların yaxınlığında müştəri gözləyən Cavid deyir ki, qonşusu Şaiq də bu asfaltda can verib: “Şaiqin 3 uşağı var idi, 30 yaşı ancaq olardı, o da burda öldü. Ondan sonra da bir cavan qızı maşın vurdu, amma o yaralanmışdı”.\nV.Mikayılov deyir ki, həyatını xilas etdiyi qonşuları da olub: “Orta yaşlı qadını maşın vurmuşdu, tanıyırdım, qonşum idi. Tez maşına qoyub Neyrocərrahiyyə xəstəxanasına apardım, həkimlər qoymadı ölsün. Söz yox, ona görə polisdə xeyli başım ağrıdı, amma qadın ölmədi. Keçən ay da Buludxanla Sahib bir yerdə yolu keçəndə onları maşın vurdu, Buludxan öldü, Sahib sağ qaldı. Hər gün burdayıq da, elə burda da işləyirik. Bir tədbir görülməsə, görək bundan sonra kimi maşın vuracaq? Allah eləməsin, belə bir şey olsa, biz sizə xəbər verərik”.\nYaxınlığımızda dayanan cavan oğlan da öz köməyini təklif edir: “Mənim fotoaparatım var, fotosunu da çəkib göndərərəm”.\nGörünür, tez-tez baş verən qəzalar və ölümlər artıq onlar üçün adiləşir.\nSakinlər qeyd edir ki, ərazidə piyada vurulması, ən çox gecə saatlarında, böyüklər işə, uşaqlar məktəbə gedən vaxt, yəni səhər saatlarında və evlərinə qayıdarkən, saat 18 radələrində baş verir. Ərazidə sürət həddi 60 km/saat olsa da, yolun həmin hissəsində radar olmadığı üçün sürücülər 80-100 km/saat sürətində hərəkət edirlər. Bu da həmin yolda qəza zamanı piyadaların sağ qalma şansını azaldır.\nProblemin həlli yolları ilə bağlı ekspertə müraciət etdik. “Digesta” hüquq firmasının rəhbəri Ərşad Hüseynov “Qafqazinfo”ya açıqlamasında bildirib ki, piyada keçidlərinin qoyulması ilə bağlı qanunvericilikdə müəyyən şərtlər var: “Əsas meyar ondan ibarətdir ki, yol hərəkətinin iştirakçısı olan piyadanın təhlükəsizliyi üçün fasiləsiz hərəkət şəraiti yaradılmalıdır. Bu baxımdan yaşayış məntəqələrindən keçən yollarda, müxtılif ictimai obyektlər, məktəb, iş yerləri, ticarıt obyektləri olan yerlərdə mütləq piyada keçidləri olmalıdır. Əgər yolda maddi imkanlar varsa, yerüstü və ya yeraltı keçid quraşdırılmalıdır. Ən təhlükəsizi budur. Amma, bundan ötrü vəsait tələb olunur. Yeraltı və yerüstü keçid tikmək mümkün olmadıqda, yola eyni səviyyəli “zebra” kimi tanınan piyada xətləri çəkilməlidir və müvafiq nişanlar quraşdırılmalıdır. Bu işlərdə xüsusilə piyada axının olub-olmaması nəzərə alınmalıdır. Hər yedə də piyada keçidi salmaq olmaz. Qanunverciiliyə görə digər avtomobil yollarının yaşayış məntəqələrindən keçən hissələrində isə piyada keçidləri arasında məsafə 150-300 metr (yolayrıcıları arasında daha az məsafə olduğu hallar istisna olmaqla) olmalıdır. Piyada keçidlərinin quraşdırılması üçün Nazirlər Kabineti yanında Yol Hərəkəti Təhlükəsizliyi Komissiyasının qərarı olmalıdır. Dövlət Yol Polisini Siqnal İdarəsi isə bu qərarı icra edir, nişanları, keçidləri quraşdırır. Bu qərarın verilməsi üçün sakinlər kütləvi olaraq həmin komissiyaya yaxud DYP-nin Baş İdarəsinə müraciət etməlidirlər”.\nQeyd edək ki, sakinlər bildiriblər ki, məsələ ilə bağlı dəfələrlə imza toplayaraq kütləvi şəkildə Daxili İşlər Nazirliyinə və Nəqliyyat Nazirliyinə müraciət etsələr də, heç bir tədbir görülməyib. Ümumiyyətlə, müraciətə reaksiya verilməyib.\n“Azəravtoyol” ASC-nin mətbuat katibi Anar Nəcəfli “Qafqazinfo”ya açıqlamasında bildirib ki, təmsil etdiyi qurumun piyada xətti çəkilməsi barədə qərar vermək səlahiyyəti yoxdur: “Piyada zolaqlarının, yol nişanlarının quraşdırılması birbaşa olaraq Baş Dövlət Yol Polisi İdarəsinin səlahiyyətindədir. “Azəravtoyol” sadəcə olaraq mövcud piyada zolaqlarının rənglənməsi işini həyata keçirir. Təmir-tikinti işləri zamanı Yol Hərələti Təhlükəsizliyi Komissiyasının razılığı ilə hər hansı nişan quraşdırılması və piyada xəttinin çəkilməsi işlərini görür”.\nBaş Dövlət Yol Polisi İdarəsinin mətbuat katibi Kamran Əliyev “Qafqazinfo”ya açıqlamasında deyib ki, qeyd olunan ərazidə piyada keçidinin quraşdırılması üçün şərtlər uyğun deyil: “Əgər yaşayış məntəqələsində olan keçidlərdə nəqliyyat vasitələrinin hərəkət şiddət 300 avtomobil/saat, piyadaların hərəkət şiddəti 3000 piyada/saat və yolun nəqliyyat hissəsi 14 metrdən çox olarsa, orada piyada keçidi tikilə bilər. Qeyd olunan ərazidə isə bir saat ərzində 3 min piyada keçmir. Həmçinin, qanuna görə, əgər görünmə dairəsində piyada keçiri varsa, insanlar oradan keçməlidirlər. Ərazidəki avtobus dayanacaqları yerüstü keçidlərin yaxınlığındadır. Sərnişinlər dayanaqda düşüb piyada keçidindən keçib evinə gedə bilərlər. Amma piyadalar hamısı istəyir ki, keçid onun evinin qarşısına olsun. Bir küçədə neçə piyada keçidi ola bilər? Təəccüblü budur ki, həmin insanlar qadağan olunmuş yerdən yolu keçirlər, qarşı tərəfdəki səki ilə yerüstü keçidə tərəf hərəkət edirlər. Bununla bağlı müracidət olunubsa, istənilən halda buna baxılacaq. Zərurət yaranarsa, müvafiq orqanlar qarşısında əlavə keçidin quraşdırılması ilə bağlı təklif verilir. Nazirlər Kabineti yanında Yol Hərəkəti Təhlükəsizliyi Komissiyasının qərarı ilə yeraltı, yerüstü, nizamlanan və ya nizamlanmayan piyada keçidləri quraşdırıla bilər. Komissiya qərar verərkən qanunvericilikdə nəzərdə tutulan şərtlərə əsaslanır”.


Azərbaycan Türkiyə ilə İsraili barışdırır – AÇIQLAMA | HAQLI.AZ\nEv DÜNYA Azərbaycan Türkiyə ilə İsraili barışdırır – AÇIQLAMA\nTürkiyə ilə İsrail arasında diplomatik əlaqələrin yenidən bərpa edilməsi üçün Azərbaycan vasitəçi olub.\nAzvision.az xəbər verir ki, bu barədə İsrail mətbuatı məlumat yayıb.\nMəlumata görə, Türkiyə ilə İsrail arasında diplomatik əlaqələr mart ayının sonundan etibarən normallaşa və səfirlər təyin edilə bilər. Azərbaycan rəhbərliyi iki ölkə arasında münasibətlərin normallaşması üçün vasitəçi olub.\nTərəflərin diplomat təmasların bərpasına müsbət yanaşdığı bildirilir. Hazırda bu istiqamətdə danışıqların davam etdiyi qeyd olunub.\nƏvvəlki məqaləVanqa 2021-ci il üçün nə deyib?\nNövbəti məqalədəİcbari tibbi sığorta haqları gələn ilin yanvarın 1-dən toplanılacaq – Diqqət!


Bir gecədə "yetişən" pomidorlar - yemək qadağandır\n10 Dekabr 2014 14:35\nPaytaxt bazarlarında satılan pomidorların əksəriyyəti dərmanla yetişdirilib. Belə ki, istixanalarda pomidor yetişməmiş toplanır və bir gecədə xaricdən gətirilən dərmanlarla rəngi qızardılır. Yaşıl pomidorların üzərinə dərman səpilməklə “yetişdirilir”. Əsasən, xarici ölkələrdə məhsulların bu üsulla yetişdirilməsi barədə xəbərlər eşidirik.\nEskpertlərin sözlərinə görə, mövsümü olmayan, lakin bazarlarda satılan məhsulların əksəriyyəti bu üsulla “yetişdirilir”. Uzun illərdir Türkiyədə istifadə edilən bu maddələr Azərbaycana da ayaq açıb. Bu məhsullar günəş enerjisi ilə yetişmədiyinə görə, ilk növbədə sağlamlıq üçün zərərli hesab edilir. Bundan başqa, onların dadı, qoxusu da olmur. Alıcılar üzəri qıpqırmızı görünən bu məhsulların içinin yaşıl olmasından yalnız evdə xəbər tutur. Hətta bu pomidorlar xarab olsa belə, onların toxumları yaşıl olur. Həkimlər birmənalı olaraq bu məhsullardan istifadəni qadağan edir.\nAzad İstehlakçılar Birliyinin sədri Eyyub Hüseynov deyir ki, hər həftə pomidorların keyfiyyəti ilə bağlı onlara bir neçə şikayət daxil olur. Alıcılar pomidorların içərisinin yaşıl olmasından şikayət edir.\n“Azərbaycanda GMO məhsul istehsalı qadağan edilib, bu məhsulları gətirənlər 30 min manat cərimələnir. Lakin ölkədə GMO məhsullar istehsal edilir. Hansı məhsulun toxumundan növbəti il məhsul əldə etmək mümkün deyilsə, onlar GMO məhsullarıdır. Azərbaycanda istehsal edilən pomidorların, qarpızların əksəriyyəti bu üsulla yetişdirilir. Bu məhsulların üzərinə müəyyən maddələr əlavə etməklə qısa zamanda qızardılması istisna edilmir. GMO məhsul istehsalı ilə məşğul olanların bu üsuldan da istifadə etməsi real görünür. Lakin bununla bağlı konkret şikayət daxil olmayıb”.\nGəncə Aqrar Universitetinin müəllimi, aqrar elmlər üzrə fəlsəfə doktoru Mənzər Məmmədova hələ Sovet dövründə məhsullara bu məqsədlə 1:500-ə nisbətində etilen qazı vurulduğunu bildirib. Onun sözlərinə görə, etilen qazı vurulan pomidorlar Moskvaya çatana qədər qızarırdı. Bu maddə ilə məhsul tədricən, həm xaricdən, həm də daxildən yetişirirdi.\n“İndi tətbiq edilən dərmanı məhsulun saplaq hissəsinə tökürlər, pomidorların üst qabığı qızarır. Həmçinin kalsium karbid adlı maddəni hetmetik bağlanmış kamerada yandırırlar, bu zaman asetilen və etilen qaz yaranır. Bu qazlar sovet dövründə tətbiq edilirdi. İndi də həmin dərmanlardan istifadə edilir. Lakin bununla yanaşı, xarici ölkələrdən gətirilən müxtəlif tərkibli dərmanlar tətbiq edilir. İndi, xüsusən Türkiyədən gətirilən atrol (48, 42, 45, 60) nömrəli maddədən istifadə edirlər. Məsələn, bir litr suda 6 qram atrol 48 maddəsi həll edilir, bitkilərin üzərinə səpilir, yaxud dəsmalı bu maddə ilə isladıb məhsulu üzərinə bir dəfə çəkirlər, gecədən səhərə qədər məhsullar qızarır. Həmin maddəni iynə ilə gövdədən çıxan salxımın saplağına doğru vururlar, bu zaman məhsul daxildən qısa zamanda yetişir. Lakin məhsulun üzərinə çiləyəndə ancaq xaricdən yetişir. Bütün istixanalarda bu maddələrdən istifadə edilir. Bu maddələrin ölkəyə necə gətirilməsindən xəbərim yoxdur. Əldə etdiyimiz məlumata görə, sahibkarlar bitki mühafizəsi satış məntəqəsindən, ya da xüsusi mağazalardan alırlar”.\nOnun sözlərinə görə, daxildən yetişmə getmədiyinə görə, dad keyfiyyəti aşağı olur.\n“Bu maddə yetişgənliyi tezləşdirmək üçündür. Sovet dövründə məhsullar daha keyfiyyətli olduğuna və bir həftəyə yetişdiyinə görə, dadı olurdu. İndi isə bir gecədə dərmanlarnan pomidorlar səhər bazara çıxarılır. Bu məhsullar uzun müddət saxlasalar, daxildən də yetişə bilər”.\nM.Məmmdova bu maddələrin, əsasən, qışda istifadə edildiyini bildirib. Lakin bununla yanaşı, bəzi istixana sahibləri daha çox gəlir əldə etmək üçün yayda da qısa zamanda bazara məhsul çıxarmaq üçün bu maddələrdən istifadə edir.\nOnun sözlərinə görə, bu maddənin orqanizmə necə ziyan vurması barədə məlumat yoxdur.\n“Bitkilərin qızarması üçün vurulan bu maddələr də kimyəvi tərkiblidir. Kimyəvi maddələrin xeyirli olmaması təsdiqlənmiş məlumatdır. Bu məhsulların dadının olmaması, turşuluğun çox olması ilə müşahidə edilir. Ev şəraitində nisbətən isti şəraitdə saxlandıqda həmin məhsullar qızara bilər”.


02 Dekabr 2018, 16:37\nGeneralların apelyasiya şikayətinə baxılır\n2015-ci ilin oktyabrında həbs olunan MTN generalları Sübahir Qurbanov, Teymur Quliyev və digərlərinin şikayəti üzrə məhkəmə prosesi davam edir. Bakı Apelyasiya Məhkəməsində keçirilən prosesdə bildirilib ki, zərərçəkənlərdən İlqar Məmmədov da bu iş üzrə Bakı Hərbi Məhkəməsinin hökmündən narazı qalıb və gec də olsa, apelyasiya şikayəti verib. Şikayət verilməsi üçün ötürülmüş müddətin bərpası ilə əlaqədar, o, Bakı Hərbi Məhkəməsinə göndərilib. O məhkəmə də səbəbi üzrlü sayaraq, müddəti bərpa edib və şikayəti Bakı Apelyasiya Məhkəməsinə qaytarıb.\nDaha sonra məhkəmədə təqsirləndirilən polkovnik Füzuli Əliyevin vəkili İqbal Həsənov çıxış edərək bildirib ki, müvəkkili və digər MTN əməkdaşlarına sahibkarları hədələyib, qanunsuz həbs edib külli miqdarda pul almaları barədə irəli sürülmüş ittihamlar həqiqətə uyğun deyil:\n"İttihamda yazılıb ki, guya Aslan Cahangirovun qardaşı Elçin pulu Füzuli Əliyevə verib. Məhkəmədə dedik ki, Füzuli Əliyevi göstər, bu epizoda aidiyyəti olmayan tamam başqa adamı göstərdi. Yaxud da zərərçəkən Rauf Həsənov deyir ki, pul tələb elədilər, bir gecənin içində qohum-əqrəbadan 300 min manat tapıb verdim. Bir gecəyə 300 min manat tapmaq olar?"\nVəkil "Star GSM" mağazasının işçiləri Gəray Mantaşov, Tural Qafarov və Elnur Abbasovun MTN əməkdaşları tərəfindən qanunsuz həbs olunub, nazirlikdə saxlanması, pul alındıqdan sonra buraxılması barədə irəli sürülmüş ittihamdan da danışıb. Bildirib ki, bu mağazanın əməkdaşları qaçaqmalçılıq yoluyla gətirilən "iPhone" markalı 50 telefonu MTN-in şərti alıcına satarkən saxlanılıb.\nVəkilin sözlərinə görə, ittihamda Bəxtiyar Musayev "Star GSM"in mağazalarından birinin sahibi kimi təqdim olunsa da, sənədlərdən görünür ki, o, satıcı olub. Müdafiəçi bildirib ki, mağazanın işçiləri saxlandıqdan dərhal sonra B.Musayev vəkil vasitəsilə prokurorluğun "Qaynar xətt"inə müraciət edib. Prokurorluqdan onlara cavab verilib ki, əməliyyatla əlaqədar onların izahatları alınıb buraxılıb, heç bir pozuntu yoxdur. İndi isə həmin prokurorluq ittiham verir ki, o vaxt adamlar qanunsuz tutulub, pul alınıb".\nB.Musayev və saxlanılan üç nəfər işçi isə ifadələrində bildiriblər ki, MTN əməkdaşları mağazaya basqın edib, oradan telefonlar, kompüterlər və nəğd pul aparıblar. Daha sonra saxlanılan şəxslərdən birinin telefonundan B.Musayevlə əlaqə saxlayıb, pul tələb ediblər. O da pulu dostu vasitəsilə göndərib.\nVəkil Adil İsmayılov bildirib ki, istintaq vaxtı tanınma hərəkətləri qanun pozuntusuyla həyata keçirilib, tanınma prosesində təqsirləndirilən şəxslərin vəkilləri iştirak etməyib:\n"Canlı şəxslər ola-ola onların şəkilləri təqdim olunub tanıtmaya, niyə? O prosesdə vəkillər iştirak etməlidir, amma vəkillərə bu barədə məlumat verilməyib".\nMəhkəmə dekabrın 6-na qədər təxirə salınıb.\n2015-ci il oktyabrın 17-də MTN-də keçirilən əməliyyat nəticəsində nazir Eldar Mahmudov vəzifəsindən azad olunub, nazirliyin 5 generalı (Akif Çovdarov, Natəvan Mürvətova, Sübahir Qurbanov, Teymur Quliyev və Elçin Quliyev) və daha 16 nəfər müxtəlif rütbəli əməkdaşı saxlanılıb. Onlardan yalnız Natəvan Mürvətova ev dustaqlığında olub. MTN-in Antiterror Mərkəzinin rəis müavini, polkovnik İlqar Əliyev isə həbsdindən iki ay sonra Bakı İstintaq Təcridxanasında intihar edib.\nHəbs olunan şəxslərin işi bir neçə qrupa ayrılıb. MTN-in Monitorinq İdarəsinin rəisi Teymur Quliyev, Əməliyyat Texniki İdarənin rəisi Natəvan Mürvətova və Transmilli İqtisadi Cinayətkarlığa Qarşı Mübarizə İdarəsinin rəisi Sübahir Qurbanov yeddi nəfər əməkdaşları ilə birlikdə məhkəmə qarşısına çıxarılıb.\nMüxtəlif iş adamlarının əmlaklarını, pullarını hədə-qorxu ilə əllərindən almaqda, onları bu məqsədlə qanunsuz olaraq, MTN-ə gətirib orada saxlamaqda, qanunsuz telefon dinləmələrində, əməliyyatlara ayrılmış vəsaitləri mənimsəməkdə təqsirləndirilən Sübahir Qurbanov və müavini Füzuli Əliyevə 14 il, Teymur Quliyevə 12 il, Zaur Məmmədov və Natiq Alıyevə 10 il 6 ay, Anar Şirəliyev və Eşqin Əliyevə isə 3 il azadlıqdan məhrumetmə cəzası verilib.\nNatəvan Mirvətova, Fərhad Atayev və Elşad Əzizov isə şərti cəza verilib.\nAnar Şirəliyev və Eşqin Əliyevin cəzası başa çatıb və onlar buraxılıblar.\nElmar Vəliyevdən yazan baş redaktorun məhkəməsi başladı\n"General gecə 4-də zəng edirdi ki, o necə oturmaqdır?" - "Dərman mafiyası"nın işində maraqlı ifadələr\nJurnalistə qarşı ifadə verən sabiq polis məhkəməyə məcburi gətiriləcək, şöbə müdiri isə...


Azərbaycanın bugünkü inkişaf mənzərəsi Heydər Əliyevin çin olmuş arzusudur\nAna səhifə / YAP xəbərləri / Azərbaycanın bugünkü inkişaf mənzərəsi Heydər Əliyevin çin olmuş arzusudur\nUlu öndərin azərbaycançılıq fəlsəfəsinin, humanitar siyasətinin konseptual əsaslarını əks etdirən zəngin mədəniyyətşünaslıq irsinin və maarifçilik fəaliyyətinin tədqiqi və mənimsənilməsi müasir qloballaşma dövründə xüsusilə əhəmiyyətlidir. Bu dövrdə məhz çoxəsrlik mədəniyyətimiz və mənəvi dəyərlərimiz Heydər Əliyevin qürur duyduğu azərbaycanlılığımızı, milli kimliyimizi qoruyub yaşatmağa imkan verəcək zəmindir. Mədəniyyətimizin bütün dövrlərini və sahələrini əhatə edən Heydər Əliyev irsi, onun yaratdığı azərbaycançılıq ideologiyası məhz bu amala xidmət edən müstəsna dəyərdir.\nAzərbaycanda 60-cı illərin sonu – 70-ci illərin əvvəllərindən başlayaraq vüsət almış quruculuq işləri, ölkənin hərtərəfli inkişafı Heydər Əliyevin milli təəssübkeşliyindən doğan əzəmətli fəaliyyətinin nəticəsi kimi qiymətləndirilir. Ulu öndərin böyük qətiyyət və cəsarət, müdriklik və uzaqgörənlik göstərərək respublikamızın iqtisadi və sosial tərəqqisi ilə yanaşı, təhsil və mədəniyyətimizin prioritet sahə kimi inkişafına, milli mənliyimizin, ana dilimizin qorunmasına nail olduğu vurğulanır. Məhz Heydər Əliyevin milli təəssübkeşliyi sayəsində və onun rəhbərliyi altında sovet dövründə respublikamızda əsl mədəni intibah başladı, incəsənətimizin müxtəlif sahələri inkişaf etdi, yeni, demokratik meyllər formalaşdı, sənətkarlarımızın əsərləri ümumittifaq və dünya səviyyəsinə çıxarıldı, ana dili, ədəbiyyat, mədəniyyət, təhsilə hərtərəfli qayğı göstərildi.\nHeydər Əliyevin respublikamıza rəhbərlik etdiyi həmin illərdə milli dilimizin dövlət dili kimi rəsmən təsbit edilməsinin, mötəbər məclislərdə səslənməsinin, folklorumuzun və klassik yazılı abidələrimizin, xüsusən, “Kitabi – Dədə Qorqud”un öyrənilməsinin mühüm ümummilli əhəmiyyətini bir daha aşkarlayır.\nTarix göstərdi ki, bütün bunlar milli mənlik şüurunu oyadaraq, əslində müstəqilliyimizi yetişdirən əsas amillərdən oldu, digər tərəfdən, müstəqilliyimizin ilk illərindən dövlət quruculuğu milli ideologiyanın yaradılmasını aktuallaşdırdı. Və bu tarixi-milli vəzifəni də məhz Ulu öndər Heydər Əliyev yerinə yetirdi, dünya azərbaycanlılarının milli birliyinin ideoloqu, təbliğatçısı və təşkilatçısı olmaq missiyasını öz üzərinə götürərək böyük uğurla həyata keçirməyə başladı. Heydər Əliyevin milli-mənəvi dəyərlərə münasibəti onun yaradıcısı olduğu azərbaycançılıq ideologiyasının mühüm tərkib hissəsidir. Türk xalqlarının birliyini, “bir millət – iki dövlət” formulu ilə ifadə olunan konseptual ideyasını ilk növbədə gerçək fəaliyyət, əməkdaşlıq, tərəfdaşlıq proqramı kimi təqdim edən Heydər Əliyevin bu birliyin ideoloqu və təşkilatçısı kimi həyata keçirdiyi tədbirlər, ümumtürk mənəvi sərvətləri olan ana dili, mədəniyyət abidələrimiz, ədəbiyyat və sənətimizlə bağlı imzaladığı fərmanlar, sərəncamlar bu baxımdan müstəsna rol oynamışdır. İslamı Azərbaycan xalqının, bütün müsəlmanların “ən ali əxlaq mənbəyi” hesab edən Heydər Əliyev bütün fəaliyyəti boyu milli-mənəvi və dini-əxlaqi meyarlara əsaslanır və bu meyarlar onun dövlət siyasətinin milliliyində və humanistliyində aşkarlanırdı.\nGənclərimizin bir fərd, əsl Azərbaycan vətəndaşı kimi formalaşmasında ümummilli lider Heydər Əliyevin danılmaz əməyi, misilsiz xidmətləri var. Ulu Öndərin zəngin və möhtəşəm dövlətçilik fəaliyyətində gənclər siyasəti hər zaman xüsusi yer tuturdu. Hələ keçən əsrin 70-80-ci illərində müdrik rəhbərin göstərişi ilə yüzlərlə azərbaycanlı gənc keçmiş SSRİ-nin Moskva da daxil olmaqla aparıcı ali məktəblərinə, müxtəlif ixtisaslar üzrə təhsil almağa göndərildi. Təkcə bir faktı xatırlatmaq kifayətdir ki, 1970-ci ildə Heydər Əliyevin təşəbbüsü ilə 1500-dən artıq azərbaycanlı gənc bu qayğı ilə əhatə olundu.\n1970-1985-ci illərdə Sovet İttifaqının tanınmış 170 ali təhsil ocağında oxuyan azərbaycanlı gənclərin sayı 3500-ə çatdırıldı. Məhz həmin gənclər sonradan ali təhsilli mütəxəssis kimi ölkəmizdə iqtisadiyyatın müxtəlif sahələrində bacarıqlı kadr kimi fəaliyyətə başladılar. Hər il təhsil almaq üçün Azərbaycandan kənara 800 tələbə yola salınırdı. Gənclər Sankt-Peterburqda, Kiyevdə, Xarkovda, Minskdə təhsil alırdılar. Onlar Azərbaycan Respublikasının daxil olacağı yeni dövrün problemlərini həll etməli idilər.\nUlu Öndər Heydər Əliyev ilk dəfə olaraq elmi uzaqgörənliklə milli tərbiyənin məzmununa gənc nəslin milli vətənpərvərlik anlayışını da daxil etmişdir. Bu dahi insanın irsində Vətən sevgisi, Azərbaycan sevgisi - azərbaycançılıq hissi, xalq, millət sevgisi, dil və din sevgisi, milli mədəniyyət və mənəviyyat sevgisi xüsusi yer tutur. O, bunları hər bir azərbaycanlı uşaq və gənc üçün mənəvi təməl kimi təqdim edir. Elə buradan da milli tərbiyə işinin məzmununda uşaq və gənclərdə Vətənə - Azərbaycana, millətə, xalqa, dilə, dinə, bayrağa, milli-mənəvi dəyərlərə hörmət və ehtiram hisslərinin formalaşdırılması zərurəti meydana çıxır.\nHeydər Əliyevin milli tərbiyədə hər bir uşaq və gəncdə azərbaycançılıq hisslərinin formalaşdırılmasının zəruriliyi haqda konseptual fikri milli tərbiyə konsepsiyasının və strategiyasının prioritetlərindən biridir. Bu hisslər onun dediyi kimi, Azərbaycan sevgisində, ana Vətənə bağlılıqda təzahür edir: “Azərbaycanı sevmək - azərbaycançılıq hissiyatını özündə cəm etmək deməkdir”. Deyilənlər bir daha sübut edir ki, vətənpərvərlik ideyası Heydər Əliyevin milli tərbiyənin məzmunu konsepsiyasında ən aparıcı komponentlərdən biri kimi nəzərdə tutulur.\nÇox əlamətdar haldır ki, XXI əsr Azərbaycan təhsilinin “Yol xəritəsi” hesab olunan, Prezident İlham Əliyevin 24 oktyabr 2013-cü il tarixli sərəncamı ilə təsdiq olunan “Azərbaycan Respublikasında təhsilin inkişafı üzrə Dövlət Strategiyası”nın əsas strateji istiqamətlərindən biri olan təhsilin məzmunca yeniləşdirilməsində milli tərbiyə işinin təşkili məsələləri də əsas hədəflərdən biri kimi ön plana çəkilmişdir.\nBu gün Azərbaycan özünün böyük bir intibah, inkişaf dövrünü yaşamaqdadır, cəmiyyət həyatının bütün əsas sahələrində möhtəşəm dəyişikliklər baş verir. Bu dəyişikliklərin, uğurlarla zəngin inkişafın müəllifi Azərbaycan Respublikasının Prezidenti cənab İlham Əliyevdir. Yeniliyin, innovasiyalara imkan verən dəyişikliklərin tərəfdarı olan, belə təşəbbüslərlə çıxış edən, bu səpgili fikirlərə açıq dəstək verən, tərəqqiyə xidmət edən yaradıcılığı yüksək qiymətləndirən, mövcud imkanlardan ən müfəssəl şəkildə faydalanan dövlət başçısının fəaliyyəti Azərbaycanın müvəffəqiyyətlərlə dolu inkişaf yolunu müəyyənləşdirir. Doğru zamanda doğru qərarlar verən, real hədəflər seçən, önəmli strateji dəyişikliklərə gətirib çıxaran ideya və planların müəllifi kimi çıxış edən Azərbaycan Prezidenti həm də islahatçı bir lider olaraq çağdaş tariximizin yaradılmasında misilsiz xidmətlər göstərir.


Avtobus zolaqlarının qənimi 90 AA 013 nömrəli “Maybach” sahibi görün KİM İMİŞ – FOTOLAR - Guninfo.az\nBANNER ƏYALƏT SEÇMƏ\n21 Noyabr 2021 01823\nQayda pozduğuna görə ictimai müzakirələrə səbəb olan 90 AA 013 nömrəli “Maybach” bəlli olub.\nBeləki, bir neçə gündür ki, yol hərəkəti qaydalarını kobud şəkildə pozaraq sərnişin avtobuslarının hərəkətinə maneçilik törədən “AA” seriyalı maşın müzakirələrə səbəb olub.\nSöhbət avtobus zolaqlarının tələblərini pozan 90-AA-013 dövlət nömrə nişanlı “Mercedes-Maybach” markalı lüks avtomobildən gedir.\nQısa araşdırma zamanı bəlli olub ki, 90 AA 013 dövlət nömrə nişanlı avtomobil “Bakı Klinikası”nın sahibi Aytən Quliyevaya məxsusdur. Klinikanın əsl sahibi isə AMEA-nın prezidenti Ramiz Mehdiyevdir.\nOnu da qeyd edim ki, Azərbaycanın “Diamed-Co” adlı ilk şpris zavodu da A.Quliyevaya məxsusdur.\nQƏRAR VERİLDİ!Bu tarixdən paytaxta giriş qadağan edildi – Komendant saatı tətbiq edilir(RƏSM)


iPhone-lar barədə analitikdan MƏLUMATLAR – Yenicag.Az\nAna Səhifə Texnologiya iPhone-lar barədə analitikdan MƏLUMATLAR\nYeni Çağ Media Qrupu – Dekabr 07, 2019 - 09:00\nMəşhur çinli analitik Ming-Chi Kuo gələcək nəsil iPhone modelləri barəsində məlumatlar verməyə davam edir.\nYenicag.az Techote saytına istinadən xəbər verir ki, analitikın sözlərinə əsasən 2021-ci ildə Apple şirkəti iPhone modellərini Lightning girişindən azad edəcək. Bu üsul ilə iPhone-lar Qi standartlı naqilsiz şarj texnologiyası vasitəsilə şarj olunacaqlar.\nBunun necə reallaşdırılacağı tam aydın deyil.Belə ki, şirkət heç AirPower adlı naqilsiz şarj stansiyanı satışa çıxarda bilmədi.Bundan əlavə olaraq analitik qeyd edib ki, 2021-ci ilin əvvəlində iPhone SE2 modelini də gözləmək lazımdır. Onun verdiyi məlumata əsasən həmin model iPhone SE2 Plus adlanacaq.\nSmartfon 5.5 və ya 6.1 düym ekran ilə təchiz olunacaq və ekran üzərində ön kamera üçün nəzərdə tutulmuş çıxıntı hissə yerləşəcək. Lakin smartfonda Face ID texnologiyası olmayacaq. Smartfon Touch ID texnologiyasına sahib olacaq. Həmin texnologiya isə Galaxy S10e smartfonundakı kimi yandırıb-söndürmə düyməsinə inteqrasiya ediləcək.


Türkiyə Silahlı Qüvvələri Baş Qərargahının səlahiyyətləri azaldılıb\nTürkiyə Silahlı Qüvvələri Baş Qərargahının səlahiyyətləri azaldılıb. APA-nın məlumatına görə, “Rəsmi qazete”də dərc edilən 681 saylı qanun hökmündə qərarnaməyə əsasən Türkiyə Silahlı Qüvvələrində kadrların formalaşdırılması ilə bağlı Baş Qərargahın səlahiyyətləri Müdafiə Nazirliyinə verilib.\nİndiyə qədər Quru, Dəniz və Hava qüvvələrinin komandanlarının təyinatı prosesi Baş Qərargah rəisinin təklifi ilə başlayıb. Bundan sonra isə Quru, Dəniz və Hava qüvvələrinin komandanları müdafiə nazirinin təklifi, baş nazirin imzası və prezidentin təsdiqləməsi ilə təyin ediləcəklər. Bundan əvvəl Baş Qərargah tərəfindən müəyyənləşdirilən və Ali Hərbi Şurada müzakirəyə çıxarılan general və admiralların təyinatı da Müdafiə Nazirliyi tərəfindən müəyyənləşdiriləcək.\nQuru, Dəniz və Hava qüvvələrinin komandanları təyin edilən ordu generalı və ordu admirallarının səlahiyyət müddəti iki il olacaq, bu müddət prezidentin qərarı ilə yad həddinə qədər hər dəfə 1 il olmaqla, artırıla biləcək. Komandanlar təyinat proseslərinə uyğun olaraq vəzifələrindən də azad edilə biləcəklər.\nQanun hökmündə qərarnamə ilə hərbi əmrin hərbi formada verilməsi barədə məcburiyyət də ləğv edilib. Əsgərlər hərbi formada olmayan zabitin, müvafiq səlahiyyətə malik mülki vəzifəli şəxslərin verdiyi əmrləri yerinə yetirməlidirlər. Bundan əvvəl Daxili İşlər Nazirliyinin tərkibinə verilmiş Sahil Mühafizə və Jandarma Qüvvələri də qanun hökmündə qərarnamə ilə Türkiyə Silahlı Qüvvələrinin tərkibindən çıxarılıb. Beləliklə, Türkiyə SİLAHLI Qüvvələri yalnız Quru, Dəniz və Hava qüvvələrindən ibarət olacaq.\n8 Yanvar 2017 [10:15]\nƏrdoğan: “Türkiyədəki seçkilərlə bağlı çox müəmmalı bir ssenari ortaya atılıb”\nABŞ-da təkmühərrikli təyyarə qəzaya uğrayıb


Pulsuz New Java Task menecer və Işə Proqramlar download\nPulsuz New Task menecer və Işə üçün proqramlar Java\n20 Jan 13 Ilə Sistem Utilities, Fayl idarə, Task menecer və Işə\nSwissMgr Lite - çox funksiyalı proqram Windows Task Manager yaddaş siyahısını və onların proqram və proseslər və onların bağlanması imkanı (bir və ya bütün) tam hüquqlu fayl meneceri göstərir birləşdirir, bir alət smartfonlar, yaddaş azad, və başqaları haqqında məlumat keçirmək üçün. Əsas Xüsusiyyətlər: & Quot; Task Manager (Kateqoriya Display. Firmware applications daxil çalışan proqramları, hidden proseslər, Mgr vasitəsilə onların aradan qaldırılması...\n20 Jan 13 Ilə Sistem Utilities, Task menecer və Işə\nSürətli beş düyməsini wen u və ya bütün S60v3, S60v5 üçün ver imzalanmış Onun aşağı ur mobil həcmi düymələri basın ur menyu beş qısa proqram bilərsiniz bir sadə mobil qısa proqram və bütün anne bella mobil platforma mobil ilk adını dəyişmək sis və ya qurmaq və zövq...\n21 Sep 12 Ilə Sistem Utilities, Maliyyə, Task menecer və Işə, Expense Tracker\nFacebook, Twitter, Yahoo Messenger, Vikipediya, MonsterFight oyun, chat, futbol xəbər kimi sürətli və pulsuz smartphone apps zövq və bir PULSUZ download daha çox. Blaast data xərcləri saxlayır və həmişə istifadə etdiyiniz nə qədər kontrol edə bilərsiniz, belə ki, data counter daxildir. Java, məsələn 2000 mobil telefon modelləri üzərində işləyir Nokia S40, Nexian, Blackberry, D-One - sizin o cümlədən. , Internet ailə və dostları ilə əlaqə qalmaq, və telefon oyuncaq...\n9 Apr 12 Ilə Sistem Utilities, Internet & Communications, Task menecer və Işə, Instant peyğəmbərləri & Sohbetler\nFREE mobil məzmunu Download söhbət & amp üçün mobil telefon istifadəçiləri üçün Quick Launcher; dostları ilə əlaqə! FREE2MOBI v3 söhbət və bir-birinə online ilə əlaqə oppurtunity var da minlerle mobil məzmunu Download və mobil telefon istifadəçiləri üçün beynəlxalq...\n4 Jul 11 Ilə Sistem Utilities, Task menecer və Işə\nListManager tətbiqi kiçik versiyası. Yaradın və 10 siyahıları və ya data dəstləri upto idarə. Single sütun arasında seçin, iki sütun və ya siyahısı növləri yoxlayın. mobil telefon hər zaman sizin sevimli siyahıları edin. CD, TODO hatırlatıcıları, listenizi Store, və s. Ad siyahısını almaq Futbol nəticələri, Train dəfə təqdim & Middot; Birden çox Lists: Bir neçə siyahıları yaradıla bilər. Hər müstəqil idarə olunur və digər siyahıları təsir olmadan...\n17 May 11 Ilə Sistem Utilities, Task menecer və Işə\nMobil cihazlar üçün Todo siyahısı. Mənim imkanı to-dos və ya şəxsi və ya professional həyatında izlemenize kömək edir ki, sadə bir tapşırıq meneceri edir. yeni il qətnamə yardım...\n9 Feb 11 Ilə Əyləncə, Sistem Utilities, Task menecer və Işə, Alqı-Satqı, Organisation & Məhsuldarlıq, Notes & Jurnallar, Task Lists & Təyin təqvim\nçek siyahıları idarə mobil cihazlar üçün Java proqram. Bu əsas proqram siyahıları alış-veriş lakin bu məhdud deyil. siyahıları qovluq təşkil olunur. Hər bir siyahı maddə adı, qeydlər və bir 'done'-bayraq üçün saxlanılır. SMS və ya e-poçt vasitəsilə göndərmək üçün mətn kimi siyahıları ixrac etmək imkanı var (panoya ilə mobil tələb edir). düz mətn siyahıları idxal də dəstəklənir. proqram Nokia 3650 telefon test edilmişdir. Bu hosting cihaz...